Tuesday 13th June, 2006 – The National Assembly of Seychelles\nHome » Verbatim » Verbatim - First Term 2006 » Tuesday 13th June, 2006\nTuesday 13th June, 2006\nNational Anthem was played\nBonzour Onorab Vis Prezidan e tou lezot Manm Onorab. Mon prezant mon ekskiz pour sa retar pour komansman pour en rezon mon’n aprann i problenm teknik me nou a komanse touzour. Kestyon nimero 50.\nMR NICHOLAS PREA\nMr Speaker mon ti a kontan demann Minis pour Transpor ek Tourism ki plan gouvernman pou refer bann lafis semen dan distrik Roche Caiman.\nVICE PRESIDENT JOSEPH BELMONT\nMersi Msye Speaker e bonzour tou manm Onorab Lasanble. Msye Speaker gouvernman i annan dan son plan pou refer bann lafis dan distrik Roche Caiman sa lannen menm e deza en serten kantite travay in ganny fer. Gouvernman i oule fer li dan menm fason ki in fer lo Providence Industrial Estate, an beton pour ki i a napa tro bokou vandalism e i annan anviron 40 non semen pou mete dan distrik Roche Caiman e sa proze pou kout anviron R150,000 e dan dezyenm porsyon sa lannen sa pou ganny fer.\nMr Speaker mon ti a kontan demann Minis vi ki in deza annan demann dan le pase pou anmenn sa osi dan bann distrik, sirtou dan bann semen segonder ki fek ouver, si gouvernman osi i annan bi pou antrepann sa osi.\nMsye Speaker wi gouvernman i annan plan pour nobou met partou dan nou pei bann non bann semen me i en travay ki progresiv e ofir a mezir ki nou kapab fer li i a ganny fer e byensir i annan deza bann gran larout ki deza annan zot non lo la e bann semen segonder sa pou pran enpe plis letan. Me nou annan dan plan pou mete.\nMR BERNARD GEORGES\nMr Speaker eski Vis Prezidan i kapab premyerman dir nou si bann semen Roche Caiman zot non pour ankor ennfwa an kreol tousel e ki sa ki motiv gouvernman pou fer serten non semen dan serten landrwa an kreol serten, an Angle, serten an Franse, serten an Angle ek Franse etc.\nWi bann non bann semen pour Roche Caiman in tradisyonnelman an kreol e mon krwar i a kontinnyen an kreol e dan lezot landrwa kot i annan Franse petet i a reste an franse. Nou annan 3 lalang ki nou servi, e mon mazinen kot dimoun in abitye avek son non son semen an franse, kot in abitye avek an angle e kot in abitye avek an kreol i a gard li an kreol. An prensip Roche Caiman si ou vwar non semen in baze lo serten non zil ki nou annan, in baze lo serten non pwason ki nou annan dan nou delo e osi baze lo serten bann plant medisinal donk ki an kreol e amwen ki i annan lot non ki oule mete me sa mon krwar i deza la. St Therese i parwas, si oule, ki danbor kot bann dimoun i al lanmes sorti Roche Caiman, se Legliz Ste Thérèse.\nMr Speaker vi ki Vis Prezidan in dir nou ki tou bann semen Roche Caiman i tradisyonnelman an kreol, mon ti a kontan demann li si i annan lentansyon osi sanz non\nRoche Caiman apel li Ros Kayman, pou fer li an tradisyon, tou i a vin kreol.\nVICE PRESIDENT BELMONT\nMsye Speaker mon’n osi dir ki kot i tradisyon, ki Roche Caiman i ekrir parey i ekrir konmela an Franse. Donk napa problenm avek si i kontinnyen an Franse pwiske parey mon’n dir nou annan 3 lalang e kapab kontinnyen avek sa varyete.\nMr Speaker mon ti a kontan demann Minis pour Transpor ek Tourism si son Minister i satisfe avek travay ki’n ganny fer lo semen andomaze par lapli le 29 Desanm 2004 Le Niol. E si son minister pou pran lezot mezir pou fer sa morso semen vin pli safe.\nMsye Speaker wi, mon minister i satisfe avek travay ki’n ganny fer lo sa domaz ki ti arive avek semen Le Niol an 2004 avek gro lapli e i en travay ki’n fer an konsiltasyon avek bann diferan lazans gouvernman e osi avek bann zabitan dan Le Niol. I en travay ki’n fer pou tir delo pou anpes andomaz lipye sa gran miray ki’n ganny fer. E delo prezan i ganny desarze dan en pti larivyer ki i en desarz natirel e in met proteksyon pour ki delo i a koul en kote semen zisteman pou anpes andomaz lipye sa miray. E osi sa lateras ki kase in ganny kase dan en fason pour ki i a pli stab e ki zerb i ganny plante lo la e nou espere ki ler sa bann zerb a’n pouse i a kapab tenir sa lateras pli byen.\nE mon krwar parey mon’n dir travay in byen fer e bann teknisyen, enzenyer i satisfe avek travay ki zot in fer e i annan ankor landrwa dan sa semen Le Niol ki petet i merit ganny fer ankor travay lo lot porsyon kot deza nou vwar ki i annan bann pti degrengolad later, ki pou bezwen fer pou protez semen. Anmenmtan mon minister i remersi bann dimoun, bann zabitan Le Niol pour zot konpreansyon pandan sa letan ki sa semen ti’n andomaze. Zot in ganny enpe plis difikilte pou ariv se zot me finalman la zot in ganny en bon travay, bon semen e nou a kontinnyen, si oule, prezerve pou ki sa semen i reste bon pour zot. Mersi Msye Speaker.\nMsye Speaker mon ti a kontan demann Minis si par azar i annan sa lenformasyon avek li, konbyen sa travay in koute e osi tou dernyenman, i annan ape pre 2 semenn ki i annan en pti baraz tiyo ki’n ganny mete lo kote kot sa ranpar, si son minister i satisfe avek oter ki sa baraz i ete. Mon panse ki i pour safeguard enpti pe pyeton me son oter i vreman, vreman ba ki i fasil pour en zanfan petet ki zis pe pase pou apiy lo la, i topple anba, si zot in vwar sa baraz ki’n mete, e si zot satisfe ek sa oter oubyen zot pou annan lide review.\nMsye Speaker pour premye, kou sa proze ki’n fer, in kout R703,000 pou fer sa proze laba. Sa baraz mon pa konnen si i pli o ki labitid ki zot abitye met railing oubyen pli ba parey nou dir, me zot abitye mete. Me definitivman nou a vwar avek bann teknisyen land transport ki sa oter ki abitye mete pou protez bann dimoun.\nMr Speaker mon ti a kontan demann Minis si i kapab enform lasanble ki progranm netway semen segonder, son minister i annan.\nVICE PRSIDENT BELMONT\nMsye Speaker divizyon transpor lo later i annan responsabilite pour li degorz bann rigol lo semen segonder. Netwayaz semen limenm i fer par SWAC e anba direksyon e sipervizyon Minister Lanvironnman ek Resours Natirel i pas kontra avek SWAC e SWAC i osi kapab servi bann pti kontrakter pou netway semen segonder.\nMe responsabilite pour son maintenance desarz rigol kan i bouse pour ki sa i reste avek land transport e land transport i osi annan sa regard lo sa bann semen pou gete si i pe byen netwaye e pas avek minister ki responsab pou donn kontra, SWAC. E an prensip tou le en mwan edmi, 2 mwan bann semen segonder i ganny netwaye.\nMsye Speaker zis pou dir Minis ki bi mon kestyon sete prensipalman pou adres bann semen kot zot larz me ki pandan en bon pe letan zot pa ganny maintain e ki ou vwar ki zerb in pouse e ki finalman i zis en pti morso dan milye sa semen kot transport i pase ki – e mon pe demande ki progranm ki zot annan pou fer sir ki en semen 6pye i toultan reste en semen 6 pye e non pa ratresi. Paregzanp i annan bann semen Baie Lazare, i annan bann semen anler dan Beau-Vallon tou sala kot nou trouve ki zerv in fini pouse e aprezan sa semen ki ti’n fer pour two way traffic i ganny restrikte pour zis en loto pase at one time.\nMsye Speaker la mon kapab zis pran sa ki Onorab in dir mwan e mon a fer pase avek, parey mon’n dir ou bann lotorite ki neseserman annan pour sirvey sa netwayaz e vwar ki i fer byen, si semen i reste motorable parey ou dir 2 loto pase.\nMsye Speaker mon ti a kontan demann Vis Prezidan pou eksplik lasanble petet progranm netwayaz bann dibwa par lao semen akoz mon krwar se sa ki nou pli gro problenm dan bann semen segonder, tandis ki bor semen i ganny netwaye me nou vwar bann bras dibwa ki anbaras transport ek pyeton lo semen.\nMsye Speaker sa osi i anba regar divizyon land transport e an prensip i travay osi avek Minister Resours Natirel, Minister Lanvironnman pou kapab tay sa parski lo sa bann semen bann bis i pase e se zot tay li pour en oter ki bann bis i kapab traverse byen. E osi lo son kote, parey mon’n dir zot netwaye. E sa progranm ek lenspeksyon semen ki fer par divizyon land transport e divizyon land transport i a viz kot Minister Lanvironnman pou dir la in ler pou kapab netwaye.\nI vre ki i annan defwa bann brans i tonbe i andomaz sirtou bann bis e SPTC ansanm ek land transport i prevwar avek minister konsernen pour ki sa i ganny fer.\nMRS MARIE-LOUISE POTTER\nMon ti a kontan demann Minis si bann kontrakter in ganny awarded kontra pou netway bann semen segonder, primer osi si zot ganny kouver anba okenn lasirans kelkonk dan en evantyalite kot ki ava annan serten aksidan paregzanp, bann ki koup zerb obor semen, en dimoun i kapab ganny tape avek en ros dan lizye etc. Oubyen loto menm i kapab ganny tape avek en ros, kas vit etc. Oubyen kek domaz. Eski zot kouver anba kek lasirans?\nWi, SWAC i demann zot pour zot annan en lasirans letan zot pe fer sa.\nMR ANSLEY CONSTANCE\nMsye Speaker mon ti a kontan demann Minis avek bi evit okenn aksidan posib, kan eski son minister i annan lentansyon enstal en fasilite sekirite pour bann bato dan larantre La Passe La Digue.\nMsye Speaker sa problenm sekirite letan bato pe sorti dan La Passe La Digue oubyen pe antre i enn bann konsern bann zabitan La Digue e sirtou bann maren, e mon minister sirtou avek lotorite por nou pe adres sa. Dan kour term pou annan lenstalasyon en bann bwe – ki reflekte kot sa bann bwe i ete pou demark egzakteman bann pwen kot bato pa merit ale e sa pou ganny enstale tre byento, mon krwar apartir semenn prosenn. Pli lonterm, i annan en letid ki pou ganny fer par bann konsiltan ki an partenarya avek lotorite por pou vin regarde ki pli bon fason pou kapab fer ki La Digue, larantre kot lasose i ava pli manyab, pli bon pour bann bato e sa i bezwen fer an kolaborasyon osi avek PUC ki zisteman i pou annan lentansyon dan en proze ki pou anmenn en lot kab elektrisite lo La Digue anmenmtan a kapab vwar kimannyer pou kapab marye sa 2 ansanm, si fodre konble ankor enpe.\nDonk mon minister i konsyan bann problenm e i pe fer bann demars ankour term e demars osi a pli lonterm pou kapab fer ki bann maren zot kapab antre san en sof e sorti san e sof.\nMR ALAIN ST ANGE\nMr Speaker mon ti a kontan demann Vis Prezidan si son minister pe anvizaze rekonstrir en meyer semen pou deservi zabitan leo Curio Road deryer fanmiy Shroff.\nMsye Speaker mon minister an prensip pa li ki okip sa bann pti feeder road, me distrik zot dir ki zot annan lentansyon, sa i tonm avek ladministrasyon distrik anba gouvernman lokal e zot in annan lentansyon ki lo zot plan pour zot kapab fer en semen ki ava deservi sa bann zabitan dan en fason pli meyer ki la konmela.\nMR ST ANGE\nAnvi repons Vis Prezidan mon ti a kontan demann li si son minister i aware poudir i annan en problenm ozordi kot si i annan en emergency pou en lanbilans oubyen en firebrigade, ni enn, ki lot pa kapab ariv anler dan sa semen ki sorti Curio Road pou ariv deryer Madanm Shroff.\nMsye Speaker si napa en semen ki ariv laba kot sa bann dimoun definitivman – me selman parey nou konnen letan i annan bann emergencies, bann dimoun i deza annan en fason ki zot kapab fer pou kapab, si oule, sov lavi, sov bann batiman ki egziste. Pa neseserman semen pa ariv laba me zot a vwar en fason ki ariv pre ki zot kapab deplway zot fason pou fer dan ka emergency.\nMr Speaker mon ti a kontan demann Minis lefe ki in konfirmen sa bann pti semen i ganny antreprann par Local Government, si son minister, aktyelman departman Land Transport, i gid Local Government dan konstriksyon sa bann pti semen.\nI annan, si oule, diskisyon ki ganny fer e sertennman si en semen ki pour bann loto kanmiyon servi, definitivman Land Transport i bezwen annan en imput pour ki parey napa semen ki tro apik, i annan fason ki nou bann dimoun i kapab servi sa semen.\nMon ti a kontan demann Vis Prezidan si i kapab enform nou lasanble kan eski sa railing ek son pavement lo semen Bel-Eau deryer National House pou ganny konstrir.\nMsye Speaker, w,i i annan travay ki’n ganny fer, en letid ki’n ganny fer byen kimannyer pou kapab larzi sa semen e zisteman osi met en baraz pou anpes ki bann dimoun oubyen bann loto i kapab tonm anba dan larivyer ape pre la kot National House e proze i anvizaze larzi sa semen depi anba kot son krwaze avek semen Mont Fleuri pou ariv ziska ape pre kot lofis NCC e i pou kout anviron en demi milyon roup. Me osi nou bezwen demann bann propriyeter en wayleave e sa deza kontak in komans fer, in ganny ekri pou demann wayleave pou kapab larzi kot i posib lo propriyete sa bann dimoun ki la e osi konstate si kapab osi kote National House ganny ankor en pti pe pou nobou fasilit sa. Me nou anvizaze ki sa proze lannen prosenn i a kapab komanse Msye Speaker.\nAnvi ki sa ti en demann par pep dan sesyon konsiltasyon ki Vis Prezidan ek Prezidan ti’n promet pep, eski mon ti a kapab demann Vis Prezidan si i kapab donn nou apepre en dat pour nou kapab enform sa bann dimoun ki ti demande.\nI annan en kou parey mon’n dir, i annan letid e i bezwen ganny wayleave avek bann dimoun, so parey mon pe dir lannen prosenn definitivman nou a’n fini komanse.\nMon ti a kontan demann Vis Prezidan si i kapab enform nou lasanble si son minister pe anvizaze met railing lo semen Curio Road.\nMsye Speaker dan sa landrwa kot pe demande, i deza annan enpe railing ki’n mete. Nou divizyon land transport osi i konnen poudir kot railing i ete la i landrwa kot i pli danzere. E prezan i annan osi plan pou kontinnyen met railing pli lwen laba e sa proze pou ganny realize sa lannen, i lo plan pou fer sa bann larout vin pli safe e pli secure pour drayver ensi ki bann pyeton.\nAnvi repons Minis e anvi larzer semen Curio Road e anvi ki Vis Prezidan ti’n reponn nou lo en lot semen St Louis ki si nou met en railing, pou fer li tro etwat ki pou annwir trafik ek pyeton, eski Vis Prezidan i panse ki ler nou pou’n met en railing tou dilon Curio Road espesyalman dan sa bout anba, kot i vire obor Msye Sove, eski la i pa pou vin tro etwat si nou pa pe elarzi semen.\nOu pa’n dir kot Msye Sove ou, ou’n dir obor kot Pa Sinon. Be nou nou pou met la obor kot Pa Sinon.\nMon ti a kontan demann Vis Prezidan, Minis pour Teknolozi ek Lenformasyon e Kominikasyon si i pou konsider antreprann negosiasyon ek bann konpannyen telefonn pou fer enstal call box piblik dan FEBA Estate kot bis vire, lo sit dan Sans Souci e dan Curio Road. (b) si i kapab antreprann avek irzans en letid lo nesesite provide plis lalinny telefonn pour bann flat Bel-Eau.\nMsye Speaker, ans ki konsern lenstalasyon bann telefonn piblik i annan bout diskisyon ki departman lenformasyon ek teknolozi in fer, e deza i annan bann telefonn piblik ki’n ganny entale kot FEBA kot Sans Souci in deza anmenn bann lekipman pou fer lenstalasyon. I annan enn osi ki’n enstale kot biro Districk Administration dan Bel-Air. E i annan ankor diskisyon ki’n ganny fer avek tou ladministrasyon distrik dan pei, kot pour osi annan bann telefonn piblik ki pou ganny enstale dan bann landrwa kot bann ladministrasyon distrik i vwar i apropriye.\nMr Speaker anvi repons Vis Prezidan e anvi ki sa kestyon in avek Lasanble pour 2 an, mon ti a kontan si Vis Prezidan ti a kapab donn dimoun Bel-Air e nou lasanble en lide kan ki sa enn anler kot Lo Sit e kot Bis Vire pou ganny mete, sa enn FEBA, wi in ganny mete resaman e sa enn Curio Road kan sa pou ganny enstale, e vi ki i pa’n osi dir nou lo Bel-Eau flats ki negosiasyon ki pe pran plas e finalman pour son lenformasyon, sa enn ki’n mete Bel-Air ti zis move enn sorti anba obor Pansyon Bel-Air in move anler Bel-Air.\nMsye Speaker parey mon’n dir pou enstal bann telefonn piblik i annan diskisyon ki fer avek bann ladministrasyon distrik, ki annan diskisyon ki zot zot fer avek zot bann dimoun dan distrik e kan pou fer, kan pou mete progresivman bann lorganizasyon ki fourni servis telefonn, konmela i annan 4, zot pou zize ki kantite sa bezwen i ete. E par le pase in annan bokou vandalism avek bann telefonn piblik e sa in en rezon ki nou’n vwar ki dan en serten peryod in annan en diminisyon. E la i annan bann lakonpannyen telefonn ki repran pour zot enstale. Epi osi nou’n vwar ki dan pei, kominikasyon par telefonn, swa mobil, swa lalinny fiks in ogmante en kantite e i annan ape pre 60% a 68% dimoun ki annan telefonn e se pour sela ki avan bann lakonpannyen oubyen avan departman teknolozi enformasyon i demande pou enstal telefonn piblik i bezwen fer sa konsiltasyon avek bann dimoun dan distrik limenm ava fer enstalasyon.\nMsye Speaker mon ti a kontan demann Vis Prezidan lefe ki dan lepase in annan bann aksyon vandalism, mon ti a kontan demande si i annan en progranm osi pou sansibiliz dimoun kont vandalism vizavi bann telefonn piblik la ki i annan sa nouvo lentere pou enstal bann nouvo telefonn piblik.\nMsye Speaker mon krwar wi ki en progranm a kapab ganny fer petet atraver medya pou fer dimoun realize ki sa telefonn piblik i en nesesite pour bann zabitan dan distrik limenm e pour ki vandalism a kapab redwir akoz dan nesesite si zot bezwen zot ava ganny li pe marse e non pa ki’n kase.\nMr Speaker mon ti a kontan demann Minis pour Teknolozi Lenformasyon e Kominikasyon si bann konpannyen ki pe ofer servis telefonn pe aktyelman vann bann telefonn avek zot bann kliyan e si wi, mon pe koz bann fixed line, e si wi akoz ki sa rental ki ti konpri lalinny ek telefonn pa ganny revize.\nMsye Speaker dan bann demars ki nou’n fer pou eklersi sa, nou pa tro kler si sa rental ti konpri forseman telefonn koman enn son konponan. Me aktyelman avek sa de-regularization ki’n arive dan servis telefonn, parey mon’n dir taler, i annan 4 lakonpannyen ki pe donn servis telefonn. Donk i annan ki.. .\n..Msye Speaker i annan telecom Seychelles, Airtel, Cable and Wireless, Intelvision ek Cozy–Coconut. E parey mon ti pe dir, prezan sa bann operators i ofer zot kliyan diferan package e servis departman teknolozi, i pa pe antre dan regle, si i pe donn telefonn free oubyen si sa i kliyan avek operators limenm.\nMr Speaker mon ti a kontan demann Minis vi ki se Minister ki regulate si omwen dan bann ka bann pansyonner ki minister i kapab petet sey demann en keksoz ki par bann lakonpannyen telecom pour pa fer bann pansyonner omwen pey en telefonn akoz sa i kout anviron R400, R500 e nou konnen lo en pansyon R1700 sa i en gro kopo. Pour bann pansyonner.\nMsye Speaker pa tou bann lakonpannyen ki sarz sa kantite. I annan ki sarz zis R75 osi e i annan pa sarz ditou pour telefonn, i dan zot package ki zot donnen. Donk mon sipoze letan sa kliyan pou al negosye pou fer lenstalasyon telefonn pou kapab annan sa diskisyon e a kapab vwar avek sa bann lakonpannyen zot menm.\nBon avek sa nou’n fini avek kestyon pour Vis Prezidan e la mon pou kit zot avek Deputy Speaker pour bann motions.\n(Presided by Hon Jolicoeur)\nNou pran premye mosyon.\nMsye Speaker mon annan en matter of privilege ki arise imedyatman anba Order 28(5). E mon ti a kontan Mr Deputy, the motion reads: Sa lasanble i demande ki sa liv Seychelles In Search of Democracy i ganny retire dan tou landrwa ki apartyen a lasanble nasyonal. Mon’n ekrir Clerk e mon ti a kontan partaz sa let avek ou. Dan son let Clerk i dir This is to confirm that the book ‘Seychelles In Search of Democracy’ is not available in the Documentation Centre or in any other part of the National Assembly Secretariat. Mon santi ki si nou pou kontinnyen debat lo sa mosyon, it’s a ghost motion parski i pe demande pour nou tir en liv dan lasanble nasyonal ki pa egziste. Alors the motion cannot stand. So mon santi ki si nou kontinnyen avek sa, mon privilez koman en manm pe ganny afekte. Mon demande ki sa mosyon i ganny retire. Msye Speaker mon ti ava pas ou sa dokiman sorti kot Clerk, silvouple.\nMsye Deputy Speaker mon mosyon in pas the test of admissibility e i devan sa lasanble nasyonal e mon mazinen ou’n pran kont tou bann konsern ki’n ganny leve e dan mon right of reply mon ava koz lo tou bann lezot konsern ki i annan, ki li in leve, tou bann lezot manm i ava leve.\nAn sa ki konsern sa mosyon liv ti ganny launch dan lasanble nasyonal limenm, proper. Nou annan enn dan lofis Speaker, i annan enn dan mon lofis, nou pa oule li okenn par dan …\n.. personnel. This is not official.\nMon annan en ruling lo sa. Mosyon i lo Order Paper e mwan mon bezwen pran li parey i ete lo Order Paper. Si ou ti annan okenn kestyon – ou ti anvi raise, ou ti a raise sa avek Speaker avan i met sa lo Order Paper ozordi for today’s sitting.\nMr Deputy it’s a ghost motion. I kler ki poudir Clerk i dir ofisyelman sa liv napa – si ou annan ou kopi personnel this is your personal copy. It’s got nothing to do with the Assembly. Ou personal copy – ou kapab annan keksoz ilegal kot ou me it’s got nothing to do with the Assembly parske son motion i pe dir – I raise it now parski mon ti’n mazinen ki pou dir by now i ti ava’n realize ki pou dir sa liv pa egziste dan sekretaryat, parski menm parey ki mwan, mon’n nobou kontakte Clerk pour mwan regarde si i annan. Li osi tou i ti’n kapab konsilte e given the fact ki devan nou, nou annan en official paper, en official letter ki konfirmen ki poudir at no time sa liv i egziste ofisyelman dan lasanble, mon pe demann mwan lo kwa ki nou deba pou ale. Nou pe demande pour retire, pour nou retire, fodre i la. Me si i pa la, lo kwa nou pou diskite.\nPartou kot i aparet.\nMwan mon ruling se ki mosyon i lo Order Paper, Speaker in aksepte li e sa vedir nou bezwen pran li parey i ete.\nMsye Deputy baze lo la mon anvi enform ou ki poudir SNP pa ni taye, pa ni per zot, SNP pa diskite ghost motions. Mersi bokou.\nMR DE COMMARMOND\nPa taye voler.\nBe ban, tire.\nI fer onte.\nBann voler, bann rasis, pa taye.\nI fer onte. Msye Deputy Speaker pour rikord dan lasanble nasyonal mon ava prezant mosyon parey mon ti annan lentansyon prezante. Pour lasanble nasyonal e lezot dimoun enkli pep seselwa apresye ki kalite dirizan ki nou annan dan nou pei, bann boug ki pe aspire pou vin leaders demen, pour zot vwar pour zot menm ki degre con zot kapab con.\nMsye Speaker, mon mosyon i en mosyon senp e son bi sete non pa pou lev okenn kontrovers me senpleman pou remet entegrite e lonnekte dan nou lenstitisyon sa lasanble nasyonal. Zis parey nou kontan fer tapaz dan sa lasanble lo koripsyon dan gouvernman e partou e la mon ava dir ki kantmenm Onorab in koz en milyon fwa lo koripsyon parmi bann o zofisye SPPF napa en lenstans ki in kapab prouv en ka me pourtan in mansyonn li e in mansyonn li zour apre zour, e semenn apre semenn e ozordi ler nou koz lo zot liv ki zot in vole – en lide vole, zot dir ek nou i en ghost motion.\nMsye Speaker nou lasanble i merit ganny plis respe e mon krwar ki tou bann manm ki dan sa lasanble nasyonal pour dakor avek mwan. Sa size ti ganny leve 3 a 4 mwan pase pour la premyer fwa dan zournal The People kot The People ti fer resorti ki zot annan en levidans konkret ki sa liv ekrir par Onorab Georges e Onorab St Ange, Seychelles In Search of Democracy se-t-en liv ki’n ganny kopye lo en travay fer par en senp msye ki apel Msye Julien Durup ki en istoryen tre rekonnen ki ozordi pe viv Langleter.\nMsye Speaker mon ti lir sa bann lartik avek bokou lentere e pou dir ou fransman, inisyalman mon pa ti donn li sa latansyon ki ozordi mon krwar i ti dwatet merite. Me mon ti ganny pouse par en lavwa, en lavwa tousel, en lavwa dezespere, en lavwa ki pe rod lazistis. Msye Speaker sa lavwa sete pa lot ki lavwa Msye Julien Durup limenm, en zonm ki’n komans son karyer senp koman en binder, savedir i ti pran bann paz koste ansanm pou fer vin liv. Mwan osi mon’n en binder kot Msye Louis Gopal ler mon ti ankor en etidyan, zenn manrmay 12an, 13an, mon ti fer binder dan son lenprimri laba, pour mwan kapab ganny larzan pour mwan aste mon uniform pour al lekol Kolez. E Msye Speaker Msye Durup osi ti komans koumsa e in lir, in lir e ozordi sa Msye in vin en istoryen, en lotorite si oule lo listwar nou pei Sesel.\nMsye Speaker le 9 Mars 2006, 1.20 apremidi Msye Durup ti anvoy mwan en e-mail, i ti dir avek mwan e mon site ‘We will have to do something to stop those people’. I dir ek mwan “I have heard’ – dan son fason ki li in ekrir ‘that Mr Georges,’ – Onorab Bernard Georges ‘was recently in the Assembly promoting his book. As Leader of Government Business, you should request the Speaker for the right of reply to refute Mr Georges. This case if not dealt with will become a bad precedence and my main concern if nothing is done, the whole concept of copyright is doomed’.\nMr Speaker prensip dan sa ki i ti pe dir e se sa ki ti fors mwan e pous mwan pou anmenn sa mosyon dan lasanble nasyonal. Mon lentere ti grandi, e pli enteresan se ler Msye Durup ti anvoy mwan sa travay orizinal ki li i ti fer, A short constitutional and Political History of Seychelles 1723 -1993, an 1996 ki People ti dir se labaz dokiman sa liv in ganny ekrir lo la. Mon ti lir sa essay ki ti’n ganny ekrir par Msye Durup e mon ti ariv lo 4 konklizyon.\nPremyerman Msye Speaker ki sa liv ki ti ganny lanse dan bann gran fanfar e isi dan sa Lasanble Nasyonal e ziska ozordi i pankor kler dan mon lespri si in ganny fer lo bidze Lasanble Nasyonal – i ava tre regretab. Sa liv ki ti entitile Seychelles, In Search of Democracy mon ti satisfer mon lekor ki i ti en dokiman vole, Msye Speaker.\nSa liv ki lider lopozisyon dan son forward ti apel – e vwala akoz in bezwen sorti avek tou kanmizri, i ti apel sa liv an invaluable and impressive historical document, ti annefe en dokiman ki’n ganny vole dan archives nasyonal e fer dan en liv, Msye Speaker e mon pou montre sa apre.\nDezyenmman pandan plizyer semenn avan sa, Msye Durup in rod sipor bokou dimoun dan sa lasanble, dan sa pei. In koz ek lider lopozisyon limenm poudir avek li silvouple o non laliberte, fodre ki sa liv pa ganny pibliye, o non laliberte annou aret sa afron, o non laliberte annou met en lafen avek sa vol e lide lopozisyon ek son klik ti deside reste silans lo sa size e gras a People ki lepep seselwa ti konnen ki kalite trik mardarz ki ti pou arive.\nDan sa liv Msye Speaker trwazyenmman i annan bokou lerer parey mon pou montre plitar e pli enportan parey lalwa i demande le 2 ekrivan savedir Onorab Georges e Onorab St Ange pa ti ekri okenn rekonesans pour lefe ki zot in al dan en libreri, pran dokiman en boug, fer liv avek, fer de milye e de milye roupi lo la e san ekri sa boug okenn let rekonesans e sa parey nou konnen i al kont lalwa copyright.\nMsye Speaker lo kwa nou pe koze? Nou pe koz lo plagiarism. Nou pe koz lo en keksoz ki kont lalwa Copyright. Nou pe koz lo bann dimoun ki bann fraudsters, e mon pa konnen si i parliamentary, mon ava al pli lwen poudir se bann voler e parey nou konn tre byen dan liniversite, mon’n fer liniversite, nou tou ki la nou konnen plagiarism letan ou fer en aksyon parey ou ganny met deor e ou travay ki ou’n ganny fer pa ganny rekonnet par sa liniversite e mon ti ava ekspekte, Onorab Ramkalawan pa’n fer liniversite, me Onorab Georges li i ti dwatet konnen ki sa i leka, Msye Speaker, ki sa liv in ganny kopye, napa okenn dout dan mon lespri, mo apre mo, mo pour mo, fraz pou fraz, fraz apre fraz, paragraf pour paragraf, paragraf apre paragraf.\nKoman legzanp. Paz 2 lo sa liv. Mon pou sit zis enn de legzanp Msye Speaker. Paz 2. Msye Durup i ekrir dan son short constitutional political history of Seychelles i dir ‘According to the Letters Patent of Louis XV the King of France and Navarre dated 1723 Seychelles was destined to be French. I komans son paragraf koumsa. Onorab St. Ange e Georges i ekrir: ‘According to the Letters Patent issued by Louis XV the King of France and Navarre issued in 1723,’ zot retir Sesel, zot dir ‘our country was destined to be French.\nMsye Speaker lo paz 2 ankor Msye Durup i dir Picault died, and so did Mahe De Labourdonnais (after spending some times in the notorious La Bastille, whatever). Zot osi zot ‘Picault died as did Mahe De Labourdonnais and the islands having generated their moment of interest lapsed back into isolation’. E li Msye Durup ti dir ‘and Seychelles was forgotten’.\nMsye Speaker nou al ankor lo paz 2. In Metropolitan, Paris, Jean Morreau De Sechelles became Prime Minister of France… e sa paragraf an antye i fini avek Kaptenn Nicholas Morphey kot in ganny anvoye Sesel to re-explore Seychelles. Paragraf an antye ‘The Metropolitan Paris Jean Moreau De Sechelles became – pa Minister of Finance, Controlleur-Generale Des Finances, at the end of July..’.\nI mean, mo pour mo, fraz pour fraz e i pa sirpranm mwan ki ozordi zot in sorti akoz sa bann boug set en bann boug ki pa onnet.\nPaz 5 Msye Speaker: ‘In December 1880 at a meeting of the Board of Civil Commissioners, the Seychellois Honourable Camille Lemarchand after having visited the different districts of Mahe, stated the following. Sa, Msye Durup i dir an ‘96. 2005 St Ange i dir ‘In December 1880 at a meeting of the Board, the Seychellois Honourable Camille Lemarchand after having visited the different districts of Mahe and witnessed the difficult of communication was to …\nMr Speaker paz 6 – dealing with the petition on September 1892 kot ankor enn fwa, mo pour mo in ganny – nou kapab kontinnyen ale Msye Speaker e tou sa ki ou vwar an ble la se tou bann fraz, mo pour mo ki’n sorti dan travay en boug ki’n ganny met dan en liv me pli enteresan dan tousala, pli enteresan, Msye Speaker, se lo paz 10. Paz 10, Msye Durup i koz lo larive Dr Selwyn, Selwyn Clarke e lo son papye pour li Msye Durup in met nimero 16 koman referans son travay. Li in ekrir en essay e in sit son referans e ou al deryer kot son referans ou pou vwar kote in ganny sa morso lenformasyon. Onorab St Ange i kopye egzakteman sa e i menm kopye sa foot note 16 dan son liv. I oubliye tire. E bokou dimoun ki letan i lir sa liv ti ava krwar ki sa en referans pour dezapwente ki deryer napa en referans e ki ofet sa 16 se in kopi dan referans en travay ki pa’n ganny fer par li.\nMsye Speaker levidans i tro bokou, nou pa pe koz lo en nide parey dan ka Da Vinci Code kot ou ti annan en nide ki ti parey. Nou pe koz mo pour mo, fraz pour fraz fer par 2 Manm Onorab dan nou lasanble nasyonal e en keksoz parey pa akseptab.\nMsye Speaker sa liv i enn ki plen avek lerer parey mon’n dir e sa pa mwan ki dir. Msye Julien in sit plizyer legzanp me pli enteresan se Dr Maxim Ferrari patron SNP ti dir avek Msye Durup dan en let, i dir ek Msye Durup “Ask them for an explanation, why there is no acknowledgement.” Dokter Maxime Ferrari osi i rekonnet ki sa travay i en travay vole. I dir ek Msye Durup demann ek St Ange avek Georges akoz napa acknowledgement. Apre i dir ‘Incidentally they still made a lot of mistakes. They made a mistake in saying that Collet left to become a priest. E sa si oule i levidans konmkwa sa bann boug menm sa travay zot pa’n kapab fer li lafason ki zot oule fer li.\nMsye Speaker ki sa liv i kontroversyel e i vyol lalwa copyright i ganny rekonnet par Onorab Allain St Ange limenm. Msye Speaker dan en let ki i ti ekrir avek Msye Julien i ti sey anbet Msye Julien e i ti dir avek li ‘We want to write to the SPPF and demand an apology’. I ti pe fer referans lo bann lartik ki’n aparet dan People. ‘But I really need and would appreciate if you could add in your first line the following words – to use in your book’. I oule ki Msye Durup i ekrir en let ki dir mon ti donn ou sa bann lenformasyon pou servi dan ou liv. I dir ‘Julien, I hope you can get this done so that you can stop the character assasination we are facing with SPPF through the paper ‘The People’. Julien i dir avek li mon regrete, mon pa pou fer li akoz mon vreman ankoler avek ou. I felt bitter that I did not receive any acknowledgement. I dir ‘Moreover you also charged me the full price of your book’. I pran travay en boug, i fer liv avek, apre i vann sa boug sa liv R304. Se sa bann boug ki pe aspire demen pou vin dirizan Sesel.\nMsye Speaker Onorab St Ange ti konsyan ki son aksyon i dezonnet e ki vyol seksyon 7(1) Seychelles Archives Act Cap 211 akoz Msye Basil Hoareau ti enform li lo la ki sa seksyon 7(1) of the Seychelles Archives Act (Cap 211) I dir No person may reproduce the whole or any part of the contents of any public archives or records which are in the custody of the Seychelles Archives san ki I ganny permisyon e lotorizasyon neseser. E nou, nou konn tre byen ki Msye St Ange pa ti gannyen sa permisyon neseser.\nMsye Speaker sa liv ti ganny lanse isi dan sa lasanble nasyonal e ozordi lo rikord ki lo nou kote bann manm mazoriter nou ti deside boycott sa lansman. Nou ti fer li akoz nou ti konnen deza ki avek sa liv ti annan bokou problenm, ki i pa ti en liv onnet, ki i pa ti en liv ki ti’n ganny fer parey lider lopozisyon ti ekrir apre 10an resers, me plito apre 10 minit ki zot ti antre dan archives e vol travay en boug, vwala rezon akoz nou, nou ti boycott sa launching.\nNou konnen ki Speaker ti la e Speaker ki pa ti pe okouran ki ti pe arive sa letan ti deside fer en diskour. E ozordi nou vwar ki Speaker pa prezan e mon pa pou koz lo son non me mon konnen kimannyer ozordi li i santi apre ki in vwar bann levidans ki Msye Julien Durup in anvoy li e demontre avek li enn fwa pour tou ki nou pe deal avek en bann fraudsters e en bann con-men.\nMsye Speaker yer ankor mon’n koz avek Msye Durup lo telefonn e sa lavwa dezespere in les mwan konpran ki kantite presyon zot pe met lo li. In dir avek mwan sak fwa zot mont Langleter nek zot call li pou demann li pou ekrir sa pti let. E nou nou ava demann avek zot pou aret met presyon lo sa msye, aret harass li, les li viv anpe avek son fanmiy e nou ava demann zot pou fer sa ki onnet, savedir swa zot tir sa liv, fodre zot tire sa liv. Sa liv pa kapab vin en dokimantasyon istorik akoz sa liv pa onnet. Zenerasyon Seselwa, nou bann manrmay ki a pe vini pa kapab al pran en liv ki’n ganny plagiarized pou servi koman en referans. I en lensilt, i en afron e Madanm Banks in ekrir en let pou dir ki i pa dan dokimantasyon. Mwan mon konnen poudir Onorab St Ange ti promet enn sa liv dokimantasyon lasanble nasyonal, i zis en kestyon ki i pankor donnen. Premyerman nou pa pe zis koz lo dokimantasyon, nou pe dir menm isi dan sa lasal nou pa oule vwar sa liv. Dan mon lofis mon pa oule vwar sa liv, dan lofis Speaker nou pa oule vwar sa liv antre pli lwen ki sa peron la anba kot National Library akoz i en liv dezonnet. E se sa ki St Ange e Georges pa konpran, se ki nou pe deal avek en keksoz ki pa onnet e nou koman lezislater nou pa kapab ariv a sa nivo kot nou fer larzan lo en dokiman ki’n ganny vole Msye Speaker.\nMsye Speaker nou tou ki la nou annan en responsabilite moral ki nou kit deryer ek nou zanfan, en keksoz anvlope dan lonnekte. Dan son Forward, lider lopozisyon ti fini an dizan ki St. Ange avek Georges zot in fer en travay tre formidab e i ti dir they have done us all proud. Ozordi dan sa lasanble nasyonal mon ava dir ki they have done us all shame. E mwan mon ava dir Msye Speaker ki sa liv pa en dokimantasyon istorik enportan me plito en dokiman ki son vre plas se dan dustbin listwar.\nE mon ti a demann lasanble nasyonal pour nou fer en pwen ozordi bomaten, se pou met li dan dustbin listwar par vot an faver sa mosyon e i a fer premye fwa ki dan listwar lasanble nasyonal Sesel pandan son 2an ou 3an legzistans kot en tel mosyon i ava ganny aprouve e esperon ki Onorab St Ange dan 20an ler i a deside ekrir ankor en liv i ava osi note ki son liv Seychelles In Search of Democracy ti ganny ban from the National Assembly by the National Assembly. E ki li avek son bann koleg zot ti napa kouraz pou menm defann zot pozisyon ozordi dan lasanble nasyonal. E lo preteks ki i en ghost motion zot in deside taye.\nDan detrwa semenn i annan en lot en gran parkou ankor pour zot fer, i malere ki zot pa la pour zot tann sa. Mersi.\nOkenn manm ki segonn sa mosyon.\nMon segonn sa mosyon e mon oule dir de mo Msye Speaker.\nMsye Deputy Speaker, Sir zis pour lenformasyon lasanble Msye Julien Durup ki nou pe koz lo la, la, mwan ek li nou trouv dezyenm kouzen dan nou fanmir Durup. Mon granmanman i en Madanm Durup e yer zisteman mon ti koz avek Msye Durup, Langleter e pour pa repet sa ki Onorab Herminie in dir me in osi dir mwan serten keksoz ki mon pour bezwen met devan sa lasanble. E in dir mwan fer sir ki sa mosyon i pase. Me plis ki sa i dir mwan ki li a son’n avi i pa krwar ki sa mosyon i devret zis konmsi ban sa liv dan premise lasanble limenm me nou devret al pli lwen ki sa si alor lonorab Herminie i permet en amannman dan tou lye piblik dan Sesel.\n…Si ou permet sa lamannman, mon fer sa lamannman deswit la, konmsi sa liv i ganny ban dan tou lye piblik dan Sesel ki si oule dir gouvernman Sesel pa rekonnet sa koman en referans istorik nou listwar, sof si – e la Msye Durup i dir mwan; ‘Charles regarde, mon’n koz ek sa bann dimoun, Lonorab Georges ek Lonorab St Ange, mon’n dir zot, les li zot in pran, oke, mon dokiman me gete, ekrir mwan en let dir mwan mersi ensidswit. Ekrir mwan en let, demann mwan permisyon mon a donn ou, me ni sa zot pa oule fer’. Msye Durup i dir mwan anplis; ‘Mon’n demann ek Bernard, Onorab Georges’ i pe dir mwan la – i dir; ‘be kimannyer ou koman en avoka, koman sa dimoun telman respektab ki mon ti krwar ou ete, ou al anpay ou dan en keksoz koumsa’. I dir mwan Onorab Georges i dir li; ‘sorry Julien mon pa ti konn nanryen ladan mwan. St Ange ki’n konmsi in anmenn sa kot mwan pou dir mwan annou fer li ansanm’. I dir li; ‘be letan ou pa konn nanryen, akoz la ou pa dir o piblik poudir ou pa ti konn nanryen. Etre fran, dir laverite, se sa ki nou kontan nou, dir laverite. E letan ou pa konn nanryen osi, ou pa al anzard ou, ou ti a’n dir St Ange be fer sa zot de Julien, vi ki sa i son nide – mazorite travay, i travay Msye Durup. Be ki ti annan mal si Msye St. Ange ti’n fer sa avek Msye Durup oubyen azout son non ansanm i ava vin zot 3 ki’n ekrir sa liv konmsi’. Tousala Msye Deputy Speaker, Msye Durup i dir mwan e i dir mwan fer resorti dan lasanble letan mon koz an faver sa mosyon.\nMon krwar mwan ki sa kalite keksoz koumsa nou koman en lasanble serye nou bezwen fer sir ki nou zete e nou pa oule i repete dan nou pei sa. Nou, nou devret fer ki dan lavenir Sesel dimoun i pli konpran.\nAnplis ki sa, Msye Durup i dir mwan paregzanp i dir mwan i annan en bout dan son dokiman Msye Durup, i annan en bout paregzanp letan i koz lo Msye Charles Collet. Zot in aranze, msye Charles Collet pa ti kite pou al en Per apre me i annan bout kot msye Julien i dir mwan i dir; ‘be ler Msye Roger Mellon, gran tonton St Ange – Msye Roger Mellon ti tyonbo Msye Collet lo lasose pou bate akoz lafason – Msye Collet li i ti en boug revolisyonner, en boug ki ti pe met en bann nide la, sosyalis e tou sa. En kantite nou bann lalwa dan Sesel, lorizin se Msye Collet in met en bann – Msye Deputy Speaker ou konnen e Msye Collet osi ti en manm lasanble a en serten moman e nou drwa Msye Collet. In fer en kantite travay de baz pour nou bann lalwa ozordi. E li i ti enn bann ki’n fer si oule dir an sa letan, bann blan pey tax, bann taxpayers, komans pey tax, in forse, in pouse e la zot pa ti kontan li e la mon dir gran tonton sa Msye St Ange la, tyonbo li pou bate akoz sa. I dir sa ti annan dan mo liv sa, pa mete sa bout la. I pa’n mete, ou trouve e i dir mwan dir tousala.\nMsye Deputy Speaker i annan lot kestyon. Kestyon bann portre ki’n ganny servi. Lotrozour mon krwar Atorni Zeneral in oule tyonbo pov pti boug ki’n dir in servi en portre san demann permisyon – soz, lotorite, sepa kwa. La isi Msye Durup i dir mwan tou sa portre ladan. Tou sa bann portre, swa i portre Archives Nasyonal swa i portre petet mize kot People swa i portre serten lezot dimoun ki zot in pran, ni acknowledgment, ni pou dir kote zot in ganny portre, naryen, ni dir mersi sa bann dimoun ki’n donn zot sa bann portre, naryen. Sa i mal, nou pa kapab kree sa bann presedans koumsa e mwan krwar konmsi lotorite i devret pran keksoz serye dan sa pei. Atorni zeneral i devret pe deal avek sa bann sitiasyon.\nSe sa parfwa lepep i ankoler, lepep i ankoler avek serten keksoz ki pase dan nou pei akoz nou bann lotorite, bann departman pa fer zot travay neseser. La biro Atorni Zeneral i devret pe deal ek bann case konmsa. Pa kapab les sa pase. E si i les pase, mwan mon fer, ou ou fer, Msye Deputy, Clerk i fer alafen dizour en dezord, en chaos. Nou pa kapab les sa bann keksoz kontinnyen. Pa akoz Msye Julien i trouv fanmiy avek mwan. Me non, be nou bezwen trouv en presedans korek nou dan Sesel, nou pa kapab les bann keksoz konmsa arive. I kapab nenport ki dimoun, nenport ki fanmiy, nenport ki lezot manm Onorab ouswa lezot piblik me nou pa kapab kontinnyen les sa bann keksoz konmsa arive dan nou pei. Si nou anvi met en lord, nou anvi nou pei mars byen, nou anvi nou pei avanse byen, mwan mon krwar nou devret fer sa ki byen. Fer sa ki byen, tou bann departman konsernen i devret azir e pa zis nou lasanble nasyonal. E i byen ki nou nou nou spearhead sa – avek sa mosyon. Me i bezwen kontinnyen, i bezwen kontinnyen, lezot departman gouvernman i bezwen pran son bout, following up that motion, zot bezwen pran zot bout pour zot pran bann aksyon neseser e si oule met sa liv parey Dokter Herminie in dir, dan bin listwar.\nVwala Msye Speaker mon pa oule al kree lezot plis polemik, i annan en kantite keksoz nou kapab dir, Msye Durup in dir mwan, i annan keksoz ki ase serye kwa. Me petet ou konnen lo masin Despilly ensidswit. Be en kantite keksoz, mon dir ou parfwa sa ki sezi byen i konnen si en zour konmsi ou demann li fer en progranm avek li, SBC, be lepep Seselwa i ava konpran en kantite keksoz avek sa bann dimoun sirtou ki dan lopozisyon.\nMsye Speaker mwan mon enn ki pou siport sa mosyon me anplis ki sa parey mon ti’n dir, mon’n demann ki i annan serten amannman avek mosyon Lonorab Herminie ki olye kit li dan lye lasanble nasyonal, nou met li dan lezot landrwa e la konmsa mon a gete si Clerk a dir napa.\nMsye Speaker mersi bokou, mon demande ki tou dimoun ki siport sa mosyon dan son entirety e nou demande following that ki gouvernman osi i zwe son bout, pran bann aksyon neseser pou ban sa liv konpletman akoz i pa bon, i en liv ki pa koz laverite dan serten sans akoz menm ki zot in vol travay en dimoun, zot pa’n repibliy li avek sa senserite, i annan bout ki zot in tire, zot in fer zot prop efizyon avek e sa nou pa kapab aksepte. Nou pa kapab les nou zanfan aprann keksoz ki pa korek osi. Mersi Msye Speaker.\nBon lo amannman mon pa pou aksepte akoz i pa a’n akor avek lareg lo amannman. Nou a pran en break ziska 11 er.\nNou repran nou travay lo premye mosyon. Yes Onorab Faure.\nMR BARRY FAURE\nMersi Msye Speaker. Mwan osi mon ti a kontan zwenn mon bann lezot koleg pou koz lo sa size akoz mon’n vwar mwan osi plizyer enstans dan sa liv Seychelles in Search of Democracy bann ekstre tire dan papye, dokiman ki’n ganny ekri par Msye Julien Durup archiviste. A Short Constitutional and Political History of Seychelles pandan period 1723 e 1993. E sa ki regretan parey in ganny dir avan se ki napa okenn remersiman, i pa ni’n menm ganny en complimentary copy e napa okenn rekonesans si pa menm remersiman ki’n ganny fer dan sa e zot in fer li en gran engratitid ki zot in azir dan sa fason menm apre ki in anmenn son konsern devan zot.\nMon pou sit vitman Msye Speaker omwen 4 ou 5 ekstre pour pa pran bokou letan lasanble lo sa size akoz i annan en kantite ekstre annefe apard ki bann ki Lonorab Lider mazoriter, Lonorab Herminie in mansyonnen e li in mansyonn tre kout sa bann ki in mansyonnen. Mon a donn en legzanp. Paregzanp lo paz 8 sa liv, Seychelles in Search of Democracy, i annan en ekstre ki sa longer, enn antye lo sa size separate colony e i komans avek; on the 31 August 1903, a Letter’s Patent was passed under the great seal of the United Kingdom established in the Seychelles Island into a separate colony etc. e i ale pou fini avek; there is no obligation on the ground to nominate any unofficial members and council is properly constituted whether there are any unofficial members or not. Sa i lo paz 8. So la ou pou kapab vwar 1, 2, 3, 4, 5 paragraf ganny tire e napa okenn referans, napa okenn footnote ki dir sa i ganny tire dan en dokiman ki’n ganny ekri par Msye Julien Durup a Short Constitutional and Political History of Seychelles.\nPou sousit en lot legzanp, lo son lot paz menm, paz 9, oke ou kapab vwar, i kontinnyen, 1, 2, 3 paragraf, i ale menm, on the 19th May 1936 a new governor arrived in Seychelles he was Arthur Francis (Grimble) MAFRIA e i fini avek (?) universal suffrage at present would betray the working men into hands that would use his ignorance without scruple and his helplessness without pity to scuttle his chances of progress. Oke i kler ankor ennfwa. Ankor lo paz 9 i kontinnyen, Collet became the General Secretary of the League for the advanced of coloured peoples and was a strong campaigner at white hall for creole interests against what he called, i kontinnyen, e i fini; his main aim was to introduce democracy in Seychelles and free education for all, free health care etc. Sa ankor ennfwa i ganny tire direkteman, mo a mo, lalinny par lalinny dan dokiman ekri par arsivist Msye Julien Durup.\nEn lot ekstre lo zot paz 17 i dir; on their first meeting on 16 November 1948 there was only one member instead of two as required by law e i kontinnyen, zot repete, mo a mo ankor ennfwa. E i fini avek the council shall not be disqualified etc. The Council are otherwise took part in the proceedings, i aret lanmenm la e en repetisyon ankor ennfwa. E zis pou fini avek en lot lo zot paz 20 ankor ennfwa en repetisyon, nou kapab vwar longer repetisyon depi isi, 2 paragraf, 3, 4, 5, 6, tou sala mo a mo paragraf par paragraf pe koz lo – pe pran ekstre tire dan dokiman Julien Durup e zot in reprodwir li dan zot liv san fer okenn referans kote sa i sorti, e ou krwar poudir i zot prop mo e zot prop imazinasyon e se sa ki nou pe appel Msye Deputy Speaker, plagiarism kopi sorti dan en dokiman pou met dan ou prop prodiksyon e fer krwar lezot dimoun se ou prop kreasyon.\nE se sa ki mon krwar Lasanble Nasyonal i bezwen pronons son lekor lo sa size e mosyon ti’n ganny ekri dan nenport i fason Msye Speaker. Me atraver sa mosyon mon krwar nou devret dir klerman pou dir nou pa pe asosye nou avek sa piblikasyon e nou pe say avek Msye Julien Durup ki en viktim dan sa zafer. Mersi bokou Msye Deputy Speaker.\nMon oule dabor remersye tou bann entervenan ki’n pran laparol ozordi bomaten. Mon oule remersye zot tou pour zot sipor e mon plis ki sir ki menm bann ki pa’n entervenir zot satisfe ki sa liv pa kapab ganny permet pou kontinnyen sirkile dan nou lasanble nasyonal.\nMsye Speaker Onorab De Commarmond in al pli lwen e dir menm dan tou landrwa piblik e dan lekol e tou bann keksoz ki apartyen a piblik Seselwa. Mwan mon dakor antyerman avek li eksepte ki mon pa konnen si nou koman en lasanble nasyonal nou annan sa manda, sa lotorite pou fer li e ler mon’n ekout ou ruling probableman nou pa pou kapab fer li. Me mon siport lespri ki i ti pe met devan ki sertennman sa liv pa kapab vin en liv referans istorik pour nou zanfan, pour politisyen ou pour nenport ki dan sa pei akoz enn, i en dokiman vole e dezyenmman i faktyelman pa korek.\nMsye Speaker se etik profesyonnel ki an zwe la. Sa ki’n arive ozordi bomaten dan sa lasanble nasyonal i en keksoz ki annan proporsyon istorik e pa pour sirprann mwan si apre plizyer lannen dimoun i ankor pe koz lo la e ekri lo la pour la senp rezon ki sa lasanble nasyonal i pa’n permet en vyolasyon en etik profesyonnel debaz e sa se respe pou travay ou prosen, en profesyonnel pa kapab en voler, nou aprann sa partou.\nSa lasanble nasyonal ozordi bomaten pe dir ki dezorme dan Sesel nou pa pou aksepte ki profesyonnel i pran sa bann zafer – nek ou vwar zot tou lazournen zot ankour, si enn pa’n pran larzan kliyan, zot in pran bwat fler – tou lazournen sa bann boug i dan en problenm. E nou nou pe dir enough is enough e nou pa kapab annan bann manm lasanble nasyonal ki tou lazournen li i involve dan kek vol kelkont parla. La ki nou pe koze? La an se moman ki nou pe koze? Lakour siprenm Sesel pe pran en desizyon pou met en injunction lo dernyen kaset SNP pour la senp rezon ki ankor ennfwa in plagiarized travay benn Mon Fek Arive. E ‘Mon Fek Arive’ in anmenn zot ankour e lakour pe pran en desizyon pour ki bann sanson ki zot in kopye sorti dan Kasyet ‘Mon Fek Arive, Madeleine’ pa ganny zwe piblikman.\nNou pe deal nou ek en lopozisyon ki zot annan en kantite lespri, en kantite linisyativ, zot konn tou solisyon pour pei, me tou keksoz ki zot fer zot kopye. Si zot pa kopye i pa marse – Bagatelle, Equator, i en pattern e nou nou pe dir dezorme sa pa kapab kontinnyen Msye Speaker.\nLetan nou koz lo standar Msye Speaker mwan osi oule fer en komanter an pasan lo nou Sekretaryat. Nou nou pa krwar i akseptab, i pa akseptab ki nou annan en mosyon devan lasanble nasyonal ki’n pas the test of admissibility par Speaker Lasanble Nasyonal e apre Clerk Sekretaryat i anvoy en let ki kestyonn the admissibility of sa mosyon. Basically nou pe deal ek en sekretaryat kot lanmen drwat pa konnen ki lanmen gos pe fer. Si nou nou krwar ki sa mosyon pa debout akoz i en ghost motion pour bann largiman ki Onorab Ramkalawan in dir, be sa i sipoze ganny diskite ek Speaker. E once Speaker i pran en desizyon i dir the motion stands, then the motion stands. Nou pa kapab annan bann lezot keksoz par anba pe dir non, napa dokiman isi, dokiman ti ganny promet, pa ti ganny promet, nou bezwen met en lord dan tou sa bann keksoz. E mesaz osi ki nou pe anvoye se ki sa bann kalite travay dezorme nou nepli kapab kontinnyen aksepte dan nou lasanble nasyonal Msye Speaker.\nMsye Speaker Onorab De Commarmond in fer sorti en pwen ki tre enteresan lo Msye Collet limenm lafason ki keksoz in ganny distorte otour li. I annan en rezon akoz ki le de Onorab in fer li. Si zot rapel tre byen, Onorab St Ange in deza dir dan sa lasanble nasyonal ki sa liv pou donn nou vre listwar Sesel lo Msye Mondon ek en lot ankor ki i ti mansyonnen. E sa liv dan en sans se sa ki in sey fer. In sey fer nou krwar ki zis bann gran bourzwa ki’n annan en rol enportan dan listwar nou pei. Akoz? Petet Lonorab Charles pa’n realize, Collet ti premye avoka revolisyonner dan Sesel, Collet in lager kont sistenm gran bourzwa dan Sesel. Collet pa’n reisi. Dernyen kou zot ti met li anndan, parey ou pe dir Msye Roger Mellon ti oule ban li etc. pour en senp rezon, Collet ti en boug nwanr. Mon pa pe fer statement rasis me Collet pa’n reisi akoz son kouler lapo. Me Collet ti enportan dan listwar Sesel akoz plitar in vin en dezyenm Collet dan nou listwar e sa se Prezidan Albert Rene e bokou son travay e son reisit set akoz in aprann fot fer par Collet avan li.\nMe konbyen nou bann marmay ki konn Collet, sa zenn onm mon asire pa konn zistwar Collet konpletman. Limenm li i dir mwan non. I en fe. Ou a krwar ki en zonm zanmen in egziste e pourtan se premye zonm ki’n etablir en lorganizasyon fron progresis dan Sesel e zonm ki’n lager pour ledikasyon, pour lasante pour narnyen pour bann lesklavaz, in take on laklas gran bourzwa e evantyelman zot in detri li. E sel zonm ki ti kapab fer li plitar take on lakas gran bourzwa e detri laklas gran bourzwa dan Sesel se Prezidan Rene.\nE Prezidan Rene in kapab fer li akoz in aprann son listwar byen lo Collet. E en lot rezon akoz sa liv pa kapab les pase sa, i pe fer nou krwar bann keksoz ki pa korek. I pe fer nou krwar ki Msye Mondon ek Msye Mellon ki’n anmenn sa bann zafer dan Sesel. Non, i parey enpe sa politik SNP ozordi, Onorab Georges, Onorab St Ange zot pe fer nou krwar zot ki kontan moutya, zot ki kontan dans Madeleine. I fo. Sa bann boug an ‘70 ti pas lalwa pou anpes moutya zwe dan Sesel. Ozordi zot lo tou court pe esey dans moutya. E mon oule ki Msye Davidson Barra i ganny sa byen i pa ki mon pe atak li me ki i enportan ki nou pa les nou ganny anbete, ki nou pa ganny servi pour lager antre nou lo non nou tou nou la pour menm rezon. Nou pa la pour menm rezon, akoz nou listwar ek lorizin pa parey.\nE fodre pa ki nou les dimoun servi nou pou fer kalonmni lo lezot ouswa pou fer fabrikasyon. Nou bezwen debout for e nou bezwen konnen ki direksyon nou pe ale e vwala rezon akoz bann ki pe ekoute, tou ki pe ekoute, 2006 le 30 Zilyet zot bezwen donn en vot Jj.\nPour terminen Msye Speaker nou oule reasir Msye Julien Durup ki nou pou kontinnyen avek sa lalit partou dan papye, ankour, si i neseser pour nou elimin sa liv, lo sirfas Sesel. Pa akoz nou annan keksoz kont le de Onorab me akoz fondamantalman sa liv pa byen. E mwan mon konvenki, rezon ki zot in sorti bomaten, set akoz ler zot in get tou levidans ki annan devan zot, Onorab Madanm Georges in bezwen konsey St Ange pou pled koupab, e pour li pa pled koupab in plivomye kit nou lasanble e ale.\nMsye Speaker, mersi bokou.\nLo sa kestyon nou pran en vot. All in favour? Motion carried. Lot mosyon.\nMR DANIEL FRICHOT\nMsye Deputy Speaker mersi. Anvi ki leta nou lasanble bomaten, avek nou kote e enpe lasaler mon ti a kontan ki mon defer mon mosyon pour ozordi.\nMotion deferred. Avek sa nou fini nou travay pou ozordi. Adjourn until next Tuesday.


Swazir pour ador Bondye\nKi plan Bondye i annan pour nou?\nSAPIT 1 Lekel Bondye?\nSAPIT 2 Labib i en liv sorti kot Bondye\nSAPIT 3 Ki plan Bondye pour bann imen?\nSAPIT 4 Lekel Zezi Kri?\nSAPIT 5 Ranson i pli gro kado Bondye\nSAPIT 6 Kote nou ale ler nou mor?\nSAPIT 7 I pou annan en rezireksyon!\nSAPIT 8 Kisisa Rwayonm Bondye?\nSAPIT 9 Eski lafen sa lemonn i pros?\nSAPIT 10 Laverite lo bann lanz\nSAPIT 11 Akoz i annan en kantite soufrans?\nSAPIT 12 Ki mannyer ou kapab vin zanmi Bondye?\nSAPIT 13 Annan respe pour lavi\nSAPIT 14 Ou fanmir i kapab ere\nSAPIT 15 Sa bon fason pour ador Bondye\nSAPIT 16 Swazir pour ador Bondye\nSAPIT 17 Priy Bondye i en loner\nSAPIT 18 Eski mon devret dedye mon lavi avek Bondye e batize?\nCHAPTER 19 Reste pros avek Zeova\nLIR AN Abbey Abui Acholi Alur American Sign Language Amharic Angolan Sign Language Arabic Armenian Armenian (West) Ateso Attié Aymara Azerbaijani Azerbaijani (Cyrillic) Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bislama Bolivian Sign Language Boulou Bété Cambodian Chavacano Chichewa Chin (Hakha) Chin (Tiddim) Chinese Cantonese (Simplified) Chinese Cantonese (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chopi Chuabo Cibemba Cinyanja Colombian Sign Language Cuban Sign Language Damara Dangme Danish Douala Drehu Dusun Dutch Efik English Estonian Ewe Fante Fijian Fon French Futuna (East) Ga Gitonga Guarani Guarani (Bolivia) Guerze Gun Guéré Haitian Creole Hausa Herero Hindi Hungarian Hunsrik Iban Ibinda Igbo Indian Sign Language Indonesian Irish Italian Italian Sign Language Javanese Jula Kabiye Kabuverdianu Kachin Kannada Karen (S'gaw) Khana Kikamba Kikaonde Kikongo Kikuyu Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Kpelle Kreol Seselwa Krio Kurdish Kurmanji Kwangali Kwanyama Kyangonde Lamba Lhukonzo Lingala Lomwe Luganda Lugbara Lunda Luo Luvale Macua Malagasy Malayalam Maltese Mambwe-Lungu Marathi Mauritian Creole Mazahua Mbunda Meru Moore Myanmar Navajo Ndau Ndebele Ndebele (Zimbabwe) Ndonga Nengone Ngangela Nias Nigerian Pidgin Norwegian Nyaneka Nyungwe Nzema Okpe Oromo Otetela Pidgin (Cameroon) Ponapean Portuguese Portuguese (Portugal) Portuguese Sign Language Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Romany (Eastern Slovakia) Romany (Macedonia) Romany (Macedonia) Cyrillic Romany (Southern Greece) Runyankore Russian Rutoro Samoan Sangir Sango Sena Sepedi Sesotho (Lesotho) Sesotho (South Africa) Setswana Sidama Silozi Sinhala Solomon Islands Pidgin Spanish Spanish Sign Language Sranantongo Sunda Swahili Swati Swedish Tahitian Tajiki Talian Tamil Tandroy Tankarana Thai Thai Sign Language Tigrinya Tiv Tongan Tshiluba Tshwa Tsonga Turkish Tuvaluan Twi Ukrainian Umbundu Urdu Urhobo Uruund Vezo Vietnamese Wallisian Welsh Wolaita Yacouba Zande Zulu\n1, 2. Ki kestyon ou bezwen demann ou lekor e akoz sa i enportan?\nDAN ou letid Labib, ou’n aprann ki bokou dimoun ki dir ki zot ador Bondye i ansenny ouswa pratik bann keksoz ki Bondye pa kontan. (2 Korentyen 6:17) Se pour sa ki Zeova i donn nou lord pour sorti dan “Gran Babilonn,” setadir fo larelizyon. (Revelasyon 18:2, 4) Ki ou pou fer? Nou tou nou bezwen fer nou prop desizyon e nou bezwen demann nou lekor, ‘Eski mon anvi ador Bondye dan sa fason ki li i anvi ouswa dan sa fason ki mon’n toultan fer li?’\n2 Si ou’n fini kit fo larelizyon ouswa ou’n demande ki ou non i ganny tire lo lalis, sa i byen. Me petet i ankor annan serten tradisyon ek koutim relizye ki ou ankor kontan. Aprezan nou pou diskit serten sa bann tradisyon ek koutim e vwar akoz i sitan enportan ki nou annan menm pwennvi ki Zeova lo sa bann koutim.\nLADORASYON ZIDOL EK ZANSET\n3. (a) Akoz serten i kapab vwar li difisil pour aret servi bann stati dan zot ladorasyon? (b) Ki Labib i dir konsernan servi zidol pour ador Bondye?\n3 Pour bokou letan, serten dimoun in servi bann stati ouswa bann lagrot pour ador Bondye. Si ou osi ou parey, petet ou pou vwar li drol oubyen menm mal pour ador Bondye san servi zot. Me rapel ki Zeova i ansenny nou konman pour ador li. Labib i dir nou klerman ki Zeova pa anvi ki nou servi bann zidol dan nou ladorasyon.—Lir Egzod 20:4, 5; Psonm 115:4-8; Izai 42:8; 1 Zan 5:21.\n4. (a) Akoz nou pa devret ador nou bann zanset? (b) Akoz Zeova ti demann son pep pour pa esey koz avek bann dimoun mor?\n4 Serten dimoun i fer bokou zefor e zot pas en kantite letan pour esey fer plezir zot bann zanset ki’n mor. Serten i menm ador zot zanset. Me nou’n aprann ki bann dimoun ki’n mor pa kapab ed nou, fer nou ditor e ki zot pa vivan kekpar. Anfet, i danzere pour esey kominik avek zot parski okenn mesaz ki paret sorti kot en dimoun mor i an realite sorti kot bann demon. Sanmenm sa Zeova ti demann bann Izraelit pour pa esey koz avek bann dimoun mor ouswa fer okenn lezot keksoz ki annan pour fer avek bann pratik demonyak.—Deterononm 18:10-12; vwar Lezot lenformasyon nimero 26 ek 31.\n5. Kwa ki kapab ed ou aret servi zidol pour ador Bondye e pour aret ador ou bann zanset?\n5 Kwa ki kapab ed ou pour aret servi zidol pour ador Bondye ouswa pour aret ador ou bann zanset? Ou bezwen lir Labib e reflesir seryezman lo konman Zeova i konsider sa bann keksoz. I konsider zot konman “degoutan” oubyen detestab. (Deterononm 27:15) Priy Zeova toulezour pour ki i ed ou annan menm pwennvi ki li e pour ki ou kapab ador Li dan sa fason ki i oule. (Izai 55:9) Ou kapab asire ki Zeova pou donn ou sa lafors ki ou bezwen pour aret fer oubyen servi okenn keksoz ki annan pour fer avek fo ladorasyon.\nESKI NOU DEVRET FET NWEL?\n6. Akoz le 25 Desanm ti ganny swazir pour selebre nesans Zezi?\n6 Dan bokou pei, Nwel i en lafet popiler. Laplipar dimoun i krwar ki i en lafet kot dimoun i selebre nesans Zezi. Me an realite, Nwel i relye avek fo ladorasyon. En ansiklopedi i eksplike ki bann Romen ki pa ti Kretyen ti selebre nesans soley le 25 Desanm. Bann sef legliz ti anvi ki plis Romen i vin Kretyen, alor menm si Zezi pa ti’n ne le 25 Desanm, zot ti deside fet nesans Zezi sa menm dat ki zot ti selebre nesans soley. (Lik 2:8-12) Bann disip Zezi pa ti selebre Nwel. En liv i eksplike ki 200 an apre nesans Zezi, “i ti napa personn ki ti konnen egzakteman kan i ti ne e i ti napa bokou dimoun osi ki ti enterese pour konnen.” (Sacred Origins of Profound Things) Bann selebrasyon pour lafet Nwel ti konmans plizyer santenn lannen apre ki Zezi ti’n vin lo later.\n7. Akoz bann vre Kretyen pa fet Nwel?\n7 Bokou dimoun i konnen ki Nwel ek son bann tradisyon, tel parey fer parti e donn kado, i sorti dan bann tradisyon ki bann dimoun ki pa ti ador Bondye ti fer. Par egzanp, i ti annan en letan kot dimoun Langleter e dan serten landrwa Lanmerik pa ti ganny drwa fet Nwel akoz i pa ti ganny konsidere konman en lafet Kretyen. Okenn dimoun ki ti fet Nwel ti ganny pini. Me ptitapti dimoun ti rekonmans fet Nwel. Me akoz bann vre Kretyen pa fet Nwel? Parski zot anvi fer Bondye plezir dan tou sa ki zot fer.\nESKI NOU DEVRET SELEBRE NOU LANNIVERSER NESANS?\n8, 9. Akoz bann Kretyen dan premye syek pa ti selebre lanniverser nesans?\n8 En lot selebrasyon popiler pour bokou dimoun i zot lanniverser nesans. Eski bann Kretyen i devret selebre zot lanniverser nesans? Sel selebrasyon lanniverser nesans ki nou vwar dan Labib se bann dimoun ki pa ti ador Zeova. (Zenez 40:20; Mark 6:21) Bann selebrasyon lanniverser nesans ti ganny fer pour onor bann fo bondye. Sanmenm sa ki bann Kretyen dan premye syek “ti vwar fet lanniverser nesans en dimoun konman en koutim payen.”—The World Book Encyclopedia.\n9 Sa liv The Lore of Birthdays i dir ki bann Romen ek bann Grek ti krwar ki nesans sak dimoun ti tonm menm zour ki lanniverser nesans en bondye. En lespri ki ti pros avek sa bondye ti asiste nesans sa dimoun. Bann payen ti krwar ki sa dimoun ti bezwen selebre son lanniverser pour ki sa lespri i kapab protez li tou dilon son lavi.\n10. Akoz bann Kretyen ozordi pa selebre lanniverser nesans?\n10 Eski ou krwar ki Zeova i dakor avek sa bann selebrasyon ki relye avek fo larelizyon? (Izai 65:11, 12) Non. Sanmenm sa nou pa selebre lanniverser nesans ouswa okenn lezot lafet ki relye avek fo larelizyon.\nESKI SA I VREMAN ENPORTAN?\n11. Akoz dimoun i selebre serten lafet? Kwa ki devret pli enportan pour ou?\n11 Serten dimoun i konnen ki Nwel ek serten lezot lafet i sorti dan bann koutim ki bann dimoun ki pa ti Kretyen ti selebre. Me kantmenm sa zot kontinyen fet zot. Zot santi ki sa bann lafet i zis en bon loportinite pour pas letan avek zot fanmir. Eski sanmenm sa ki ou mazinen ou osi? Napa nanryen mal pour ou anvi pas letan avek ou fanmir. Zeova ki’n fer laranzman pour ki i annan bann fanmir e i anvi ki nou annan en bon relasyon avek nou fanmir. (Efezyen 3:14, 15) Par kont, fer plezir Zeova i pli enportan ki fer plezir nou fanmir. Alor, nou pa devret selebre bann lafet relizye ki Zeova pa kontan. Sanmenm sa zapot Pol ti dir: “Kontinyen fer sir ki sa ki zot fer i akseptab pour Senyer.”—Efezyen 5:10.\n12. Kwa ki fer en lafet pa akseptab pour Zeova?\n12 Bokou dimoun i krwar ki i pa enportan kote en lafet i sorti, me Zeova pa santi koumsa. I pa aksepte bann lafet ki sorti dan fo larelizyon ouswa bann lafet ki glorifye en dimoun ouswa en pei. Par egzanp, bann Ezipsyen ti selebre bann lafet pour zot bann fo bondye. Apre ki bann Izraelit ti’n sorti dan lesklavaz Lezip, zot ti imit enn sa bann lafet ki ti sorti dan fo ladorasyon e apel li en lafet pour Zeova. Me Zeova ti pini zot akoz sa. (Egzod 32:2-10) Parey profet Izai ti dir, nou pa devret “tous nanryen ki enpir.”—Lir Izai 52:11.\nTRET LEZOT ZANTIMAN\n13. Ki kestyon ou kapab demann ou lekor si ou deside aret selebre bann lafet?\n13 Ler ou deside pour aret selebre sa bann lafet, petet ou pou annan bokou kestyon. Par egzanp: Ki mon devret fer si mon koleg travay i demann mwan akoz mon pa pe fet Nwel avek zot? Ki mon devret fer si en dimoun i donn mwan en kado Nwel? Ki mon devret fer si mon konzwen i oule mon selebre enn sa bann lafet? Ki mannyer mon kapab ed mon zanfan pour pa santi zot tris akoz zot pa pe selebre en lafet ouswa zot lanniverser nesans?\n14, 15. Ki ou kapab fer si en dimoun i swet ou en bonn fet ouswa si i donn ou en kado?\n14 I enportan ki ou byen reflesir avan ki ou koze oubyen azir. Par egzanp, si en dimoun i swet ou en bonn fet, ou pa bezwen inyor li. Ou kapab senpleman dir, “Mersi.” Me dan bann ka kot sa dimoun ti a kontan konn plis, ou kapab eksplik li akoz ki ou pa selebre sa lafet. Par kont, ou devret touzour zantiy, koz avek respe ek bon zizman. Labib i dir: “Zot parol i devret touzour agreab, konmsi i asezonnen avek disel, pour ki zot konnen konman zot devret reponn sak dimoun.” (Kolosyen 4:6) Petet ou kapab eksplik zot ki ou kontan pour donn kado e pas letan avek lezot me ou swazir pour pa fer li an menm tan ki sa bann lafet.\n15 Ki ou devret fer si en dimoun i donn ou en kado? Labib pa donn nou en lalis lareg, par kont i dir ki nou devret gard en konsyans kler. (1 Timote 1:18, 19) Petet sa dimoun ki pe ofer ou sa kado pa konnen ki ou pa selebre sa lafet. Oubyen petet i dir, “Mon konnen ki ou pa selebre sa lafet, me kantmenm sa mon ti a kontan donn ou sa kado.” Dan tou le de ka, ou ki bezwen deside si ou pou aksepte sa kado ouswa non. Me nenport ki desizyon ki ou fer, fer sir ki ou gard en konsyans kler. Nou pa ti pou anvi fer okenn keksoz ki ti pou gat nou relasyon avek Zeova.\nOU EK OU FANMIR\nBann dimoun ki servi Zeova i ere\n16. Ki ou devret fer si ou fanmir i anvi ou selebre en lafet avek zot?\n16 Ki ou devret fer si ou fanmir i anvi selebre en lafet? Ou pa bezwen tro argimante avek zot. Mazinen ki zot osi zot annan drwa deside ki zot pou fer. Se pour sa ki ou devret zantiy e respekte zot pwennvi zis parey ou anvi zot respekte pour ou. (Lir Matye 7:12.) Me ki ou pou fer si ou fanmir i anvi ki ou pas letan avek zot pandan en lafet? Avan ki ou deside, priy Zeova e demann li pour ed ou fer sa bon desizyon. Reflesir lo sa sityasyon e fer en pe resers lo la. Mazinen ki ou toultan anvi fer Zeova plezir.\n17. Ki ou kapab fer pour ed ou zanfan pa santi ki zot mank en keksoz ler zot vwar lezot pe selebre bann lafet?\n17 Ki ou kapab fer pour ed ou zanfan ler zot vwar lezot pe selebre bann lafet? Be tanzantan ou kapab fer en pti keksoz spesyal pour zot. Ou kapab donn zot bann pti kado san ki zot ekspekte. Deplis, enn parmi bann pli bon kado ki ou kapab donn ou zanfan se ou letan ek lanmour.\nPRATIK VRE LADORASYON\n18. Akoz nou devret asiste renyon Temwen Zeova?\n18 Pour fer plezir Zeova, nou bezwen rezet fo larelizyon ek tou son bann koutim ek lafet. Me nou osi bezwen pratik vre ladorasyon. Ki mannyer nou kapab fer sa? En fason se par asiste bann renyon Temwen Zeova regilyerman. (Lir Ebre 10:24, 25.) Sa bann renyon i zwe en rol vreman enportan dan vre ladorasyon. (Psonm 22:22; 122:1) Ler nou zwenn ansanm nou kapab ankouraz kanmarad.—Romen 1:12.\n19. Akoz i enportan pour koz avek lezot lo laverite ki ou’n aprann dan Labib?\n19 En lot keksoz ki montre ki nou’n swazir pour pratik vre ladorasyon se pour koz avek lezot lo sa ki nou’n aprann dan Labib. En kantite dimoun i santi zot boulverse ler zot vwar sa bann move keksoz ki pe arive lo later. Petet ou konn serten ki santi zot koumsa. Koz avek zot lo ou zoli lespwar pour lavenir. Anmezir ki ou al ou bann renyon e koz avek lezot lo laverite, ou pou vwar ki ou nepli anvi form parti fo larelizyon ek son bann koutim. Ou kapab asire ki ou pou ere e ki Zeova pou beni ou zefor en kantite anmezir ki ou ador li dan sa bon fason.—Malaki 3:10.\nLAVERITE NIMERO 1: REZET FO LADORASYON\n“Sorti parmi zot e separ zot e aret tous sa keksoz enpir.”—2 Korentyen 6:17\nAkoz i mal pour ador zidol ek bann zanset?\nEgzod 20:4, 5; 1 Zan 5:21\nZeova pa oule ki nou servi bann zidol pour ador li.\nBann dimoun ki kominik avek bann dimoun mor pe an realite kominik avek bann demon.\nLAVERITE NIMERO 2: PA TOU LAFET KI AKSEPTAB POUR BONDYE\n“Kontinyen fer sir ki sa ki zot fer i akseptab pour Senyer.”—Efezyen 5:10\nKwa ki kapab ed ou deside si ou pou partisip dan en lafet?\nEzekyel 44:23; 2 Korentyen 6:14, 15\nRode si napa nanryen pour fer avek fo ladorasyon.\nMenm si bann dimoun ki pe selebre sa lafet i annan bann bon lentansyon, i posib ki Bondye pa aksepte sa selebrasyon.\nEvit bann lafet ki glorifye dimoun, bann lorganizasyon imen ouswa pei.\n1 Timote 1:18, 19\nOu bezwen reflesir byen avan ou koze oubyen azir e fer sir ki ou gard en konsyans kler devan Zeova.\nLAVERITE NIMERO 3: TRET LEZOT ZANTIMAN LER OU PE EKSPLIK OU KRWAYANS\n“Zot parol i devret touzour agreab, konmsi i asezonnen avek disel, pour ki zot konnen konman zot devret reponn sak dimoun.”—Kolosyen 4:6\nKi mannyer ou devret eksplik lezot ou krwayans?\nRespekte pwennvi lezot zis parey ou anvi zot respekte sa ki pour ou.\n2 Timote 2:24\nOu devret zantiy e pa argimant avek lezot konsernan ou krwayans.\n1 Pyer 3:15\nDefann ou krwayans avek ladouser ek respe.\nEbre 10:24, 25\nDan bann renyon, dimoun pou ankouraz ou e ed ou pour konnen ki pour dir ler lezot i kestyonn ou krwayans.\nLed pour etidye\nSwazir pour ador Bondye (Parti 1)\nSwazir pour ador Bondye (Parti 2)\nAPRANN PLIS LO\n“RESTE DAN LANMOUR BONDYE”\nLafet ki Bondye pa kontan\nSerten lafet ek zour “sen” i kapab paret i pe onor Bondye me an realite i ofans li.\nKonman pour reste separe avek sa lemonn\nLasosyasyon mondyal nou bann frer ek ser


Memories departure – Departured memories? Chronicle.lu\nMemories departure – Departured memories? x\nOrganiser: Centre de Documentation et de Recherche sur l'Enrôlement forcé


Commerzbank - Know-About!\nSchlagwort Archiv: Commerzbank\nKnow-About! > Commerzbank


Sant lasante Anse Royale pe al bouz dan en nouvo lokasyon -Seychelles Nation\nSant lasante Anse Royale pe al bouz dan en nouvo lokasyon |03 June 2020\nSant lasante Anse Royale pe al bouz dan en nouvo batiman prive aparti 3enm semenn sa mwan Zen e proze pour konstrir en nouvo lopital outpatient pour sa distrik in ganny anvoye ankor, Lasanble ti ganny enformen yer.\nSete Minis Maurice Loustau-Lalanne ki ti fer sa lanons ler i ti pe reponn kestyon manm elekte pour sa distrik, Madanm Sylvanne Lemiel.\nMinis Loustau-Lalanne ti pe ranplas minis lasante, ki Prezidan larepiblik e ki responsab sa portfolio.\nMadanm Lemiel ti anvi konnen;\n• Akoz ki Lopital Anse Royale i ankor bloke pour donn servis outpatient?\n• Akoz ki zot pe bezwen al bouz servis ki zot pe donnen dan sant kominoter dan en lot lokasyon?\n• Eski zot in kapab renegosye pri ki sa propriyeter pe sarz Minister Lasante? Si wi konbyen?\n• Ki zistans zot in arive avek sa proze Outpatient Clinic Anse Royale?\nMinis Loustau-Lalanne in dir ki Lopital Anse Royale i aprezan en sant izolasyon segonder anka ki pei i ganny en sitiasyon ki bann ka COVID-19 ki Sesel i gannyen dan lefitir i depas kapasite sant izolasyon Ile Perseverance.\n“Sant izolasyon Ile Perseverance i annan en kapasite pour tret 30 pasyan e la ki nou lafrontyer in reouver depi le 1er Zen nou pa konnen si nou pou ganny oubyen nou pa pou ganny en 2enm vag lenfeksyon alor i pli pridan pour nou fer preparasyon pour okenn senaryo pli pir posib,” Minis Maurice Loustau-Lalanne in dir bann manm Lasanble.\nMinis ti kontinyen an dizan ki servis lasante ki pe ganny ofer dan sant kominoter Anse Royale pou bouz dan en lot lokasyon akoz lespas dan sa landrwa i kwense e sa i fer ki zot pa kapab ofer tou servis parey zot ti ava anvi parey servis danter ek fizyoterapi ki pe aktyelman deroul dan lezot sant lasante e sa pe koz serten konplikasyon pour popilasyon ki ti abitye ganny sa bann servis Anse Royale.\nServis fizyo pe aprezan deroul Anse Boileau ek Les Mamelles tandis ki servis danter pe deroul Anse Aux Pins ek Baie Lazare.\nMinis Loustau-Lalanne in dir ki dan sa nouvo batiman prive anfas avek Uni Café kot Liniversite Sesel, Anse Royale, dan ki sa lopital pe al bouze, tou sa bann servis pou dan en sel batiman kot i ava annan mwens lenkonvenyans pour bann pasyan.\nAktyelman dan sant kominoter i osi annan en problenm vantilasyon ek lasaler e mank twalet, napa ase fasilite pour lav lanmen pour mentenir en bon lizyenn ki absoliman neseser dan sa letan COVID-19 ki nou ladan ki fer li pa apropriye pour pasyan e osi bann travayer.\nSirkilasyon pasyan anndan sa batiman i osi en problenm akoz pasyan ki pe vin rod lasistans i tro krwaze sase ki pa ideal. Sa fasilite i osi apartenir a en lot departman e osi lontan ki departman lasante pe okip sa fasilite, sa lot departman pa pou kapab fer son travay e akonpli son manda.\nMinis in dir ki travay ladministrasyon distrik Anse Royale i osi enportan pandan sa letan COVID-19.\nI’n fer resorti ki Minister Lasante pa ankor siny okenn kontra pour lemoman avek propriyeter sa batiman me ki zot in ganny en pri tantativ pour lwe sa fasilite e sa i anviron R246,000 roupi par mwan avan retir VAT e sa i reprezant R271.50 par met kare san VAT e negosyasyon i ankor pe kontinyen.\nAntretan proze nouvo klinik outpatient pe aprezan progranmen pour plitar.\nI ti dir ki COVID-19 in sanz nou sitiasyon ekonomik e sa pou retard sa proze akoz aprezan priyorite se pour fer maksimonm avek resours ki disponib e pour minimiz lo nouvo konstriksyon.\nLo son kote Madanm Lemiel ti anvi konnen kan ki zabitan Anse Royale pou vwar plan pour sa proze, ki zistans in arive e kan ki sa proze i ekspekte konmanse akoz i annan 3-an depi ki larzan pe aprouve pour sa proze.\nI ti osi demande pour konbyen letan lopital Anse Royale i ekspekte reste dan sa nouvo lokasyon.\nMinis ti eksplike ki minister i bezwen sorti dan sant kominoter e pou bezwen antre dan sa nouvo batiman pandan mwan Zen e vin operasyonnel par 3enm semenn Zen.\nMe in dir ki osito ki sitiasyon COVID-19 i ava vin anba control, lopital Anse Royale ava reganny son fonksyon me personn pa konnen kan.\nI’n osi fer resorti ki dan masterplan Lopital Sesel, sant lasante Anse Royale i pou en nouvo batiman ki pou kot vye lopital i ete ozordi e sa i ekspekte kout ant 40 a 60 milyon roupi.\nAntretan minis in osi dir ki letan i bouz dan sa nouvo batiman, sant lasante Anse Royale pou reste laba pour omwen en minimonm 3-an letan pour tender, konstrir e fer vin operasyonnel sa nouvo lopital.\nMinis in fer rapel bann manm ki minister in bezwen revwar finansman e son priyorite an term proze ki osi enkli klinik Baie Lazare, Lopital La Digue, Sant Dyagnostik Lopital Sesel, Clinical Laboratory Lopital Sesel, sant izolasyon, parmi lezot.\nI’n osi dir ki premye priyorite i sa sant izolasyon Victoria e li son plan in deza ganny fer e enn fwa ki i ganny aprouve i pou pran enn an pour konstriksyon konplete.\nMinis in dir minister lasante in depans plis ki 1 milyon roupi deza an preparasyon pour bouz dan sa nouvo lokasyon.\nLo son kote, manm LDS pour Anse Royale, Flory Larue, ti kestyonn depans ki pa ti’n bidzete pour lwe sa batiman e retar ki’n annan dan konstriksyon sa proze.\nI ti dir ki si minister ti’n bouze depi avan COVID-19 ozordi ti pou napa nesesite pour lwe en batiman prive.\nMinis ti rekonnet ki i pa akseptab ki sa proze in retard pour sitan lontan e i dir ki sa ki responsab i bezwen vin devan e reponn kestyon lo sa size zot menm.\nTi osi annan fristrasyon par manm lezot distrik kot bann proze in osi retarde pour diferan rezon e bann promes ki zot dir pa’n ganny garde.


Ki mannyer Labib i kapab ed mwan?\nLIR AN Abbey Abkhaz Abui Acholi Afrikaans Albanian Alur American Sign Language Arabic Argentinean Sign Language Armenian Assamese Attié Australian Sign Language Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Bolivian Sign Language Boulou British Sign Language Bulgarian Cakchiquel (Central) Cambodian Catalan Cebuano Chichewa Chilean Sign Language Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuukese Chuvash Cibemba Cinamwanga Cinyanja Colombian Sign Language Croatian Czech Damara Dangme Danish Dayak Ngaju Digor Drehu Dutch Ecuadorian Sign Language Edo Efik English Estonian Ewe Faroese Fijian Finnish Finnish Sign Language Fon French Ga Galician Garifuna Georgian German Gokana Greek Guarani Gujarati Gun Guéré Haitian Creole Hausa Hebrew Herero Hiligaynon Hindi Hmong (White) Hungarian Hungarian Sign Language Iban Ibanag Ibinda Igbo Iloko Indonesian Irish Isoko Italian Italian Sign Language Japanese Japanese Sign Language Javanese Jula Kabuverdianu Kabyle Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisonge Kongo Konkani (Roman) Korean Korean Sign Language Kosraean Kreol Seselwa Krio Kwangali Kwanyama Lamba Latvian Lenje Lhukonzo Lingala Lithuanian Lomwe Luganda Lunda Luo Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mexican Sign Language Mixe Mizo Mongolian Myanmar Nahuatl (Central) Nahuatl (Guerrero) Nahuatl (Huasteca) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Norwegian Nyaneka Nyungwe Nzema Okpe Oromo Ossetian Otetela Otomi (Mezquital Valley) Palauan Pangasinan Papiamento (Aruba) Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Ponapean Portuguese Portuguese (Portugal) Punjabi Punjabi (Shahmukhi) Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romanian Romany (Macedonia) Romany (Macedonia) Cyrillic Romany (Southern Greece) Rotuman Runyankore Russian Russian Sign Language Rutoro Samoan Sangir Sango Sena Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tarascan Tatar Telugu Tetun Dili Thai Tlapanec Tojolabal Tongan Toraja Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Urdu Urhobo Uruund Uzbek Valencian Venezuelan Sign Language Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zimbabwe Sign Language Zulu\nLabib i dir ki “tou Lekritir i enspire par Bondye.” (2 Timote 3:16) Si sa i vre, alor Labib i kapab donn ou sa gidans ki ou bezwen.\nImazin sa senaryo: David pe al dan en landrwa kot i pa’n zanmen ale oparavan. Ler i pe get lakaz, semen, i pa konn ditou kot i ete. I paret ki David in perdi, i’n bezwen mank semen.\nSi ou ti David, ki ou ti pou fer?\nOu annan diferan opsyon:\nDemann direksyon avek en dimoun.\nServi en map.\nKontinyen marse avek lespwar ki ou pou ariv lo ou destinasyon.\nI kler ki Opsyon C pa fer sans.\nOpsyon B i annan en gran lavantaz lo Opsyon A. Apre tou, ou kapab servi ou map tou dilon semen ziska ki ou ariv kot ou destinasyon.\nLabib i kapab ed ou dan sa menm fason!\nSa liv ki’n ganny plis distribye i kapab\ngid ou dan ou lavi toulezour\ned ou pour konn ou lekor pli byen e vin en pli bon dimoun\ned ou pour viv en pli bon lavi\nLAREPONS BANN KESTYON ENPORTAN DAN LAVI\nDepi ki nou konmans koze, nou demann bann kestyon.\nAkoz lesyel i ble?\nAvek kwa zetwal in ganny fer?\nPli tar nou konmans demann kestyon lo sa ki pe arive otour nou.\nAkoz bann move keksoz i arive?\nAkoz dimoun i mor?\nMe si larepons li menm in touzour la dan Labib?\nEn kantite dimoun i dir ki Labib i ranpli avek bann zistwar ek lezann, ki Labib pa azour ouswa ki i tro difisil pour konpran. Me eski problenm i avek Labib ouswa avek sa ki dimoun i krwar zot konnen lo Labib? Eski i kapab ki zot in mal ganny enformen?\nPar egzanp, dimoun i krwar ki Labib i dir ki Bondye ki pe kontrol sa lemonn. Me ki mannyer sa i kapab posib? Sa lemonn i dan boulvers. I ranpli avek douler ek soufrans, maladi ek lanmor, lapovrete ek dezas. Ki mannyer en Bondye lanmour i kapab responsab pour tou sa bann keksoz?\nEski ou ti pou kontan konn larepons? Lekel ki pe kontrol lemonn? Sa ki Labib i dir i kapab sirprann ou!\nPetet ou’n remarke ki sa bann konsey ki dan sa liv i baze lo Labib. Temwen Zeova i konvenki ki dan Labib i annan bann bon konsey ki diny konfyans. Sa i akoz Labib i “enspire par Bondye e i itil pour ansennyen, pour koriz lerer, pour redrese.” (2 Timote 3:16, 17) I pou byen si ou pran en pe letan pour ou egzamin Labib ki menm si i vye i ankor azour.\nGet sa video Akfer etidye Labib? lo www.jw.org.\nKwa ki pase pandan en letid Labib?\nDan lemonn antye, dimoun i konn Temwen Zeova koman bann ki ofer letid Labib gratwit. Vwar ki mannyer nou fer.\nLabib i en liv sorti kot Bondye (Parti 1)\nLabib i en liv sorti kot Bondye (Parti 2)


Sprzedam Daewoo Tico 0.8 1999r. (Dobieszowice)\nCentrum Cars › Daewoo Tico 0.8 1999r.\nDaewoo Tico 0.8 1999r.\nsprzedam daewoo tico silnik 800 cm3 przebieg 33 tyś km samochód zarejestrowany opłacony do sierpnia 2020 roku 1 właściciel garażowany bezwypadkowy stan bardzo dobry kolor zieleń metalik 2x kluczyki więcej informacji pod numerem telefonu możliwa zamiana możliwość pozostawienia swojego pojazdu w rozliczeniu stan obojętny całe rozbite uszkodzone do naprawy zapewniamy transport dojazd przyjmujemy w rozliczeniu motocykle skutery quady inne dojazd dowóz prowadzimy skup - Dodatkowe informacje: liczba miejsc: 5 Numer oferty: AKL16DZ7H


LIR AN Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Bengali Bicol Boulou Bulgarian Cakchiquel (Western) Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Cibemba Cinyanja Croatian Czech Dangme Danish Dutch Efik English Estonian Ewe Fijian Finnish Fon French Ga Garifuna Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Kreol Seselwa Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Lhukonzo Lingala Lithuanian Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Marathi Mauritian Creole Maya Mazatec (Huautla) Mixe Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Ngabere Ngangela Nias Norwegian Nyaneka Nyungwe Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Pidgin (Cameroon) Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Runyankore Russian Samoan Sango Saramaccan Sena Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Totonac Tshiluba Tshwa Tsonga Turkish Tuvaluan Twi Tzeltal Tzotzil Ukrainian Umbundu Urhobo Uruund Venda Vietnamese Waray-Waray Wayuunaiki Xhosa Yoruba Zande Zapotec (Isthmus) Zulu\nAkoz Zezi ti soufer e mor?\n“Pese in antre dan lemonn par en sel zonm, e pese in anmenn lanmor.”—Romen 5:12\nKi ou ti pou dir si ou ti ganny demande, “Eski ou ti a kontan viv pour touzour?” I tre probab ki laplipar dimoun ti pou dir ki zot anvi, me zot krwar ki sa pa pou zanmen arive. Zot dir ki lanmor i en keksoz normal dan lavi, i’n toultan koumsa.\nMeton ou ti ganny demande sa menm kestyon, “Eski ou pare pour mor?” Normalman, laplipar dimoun ti pou dir non. Ki sa i montre? Malgre bann problenm ek difikilte ki nou rankontre, sa lanvi pour viv i normal. Labib i montre ki Bondye in kree imen avek sa dezir ek lanvi pour viv. Anfet, i dir sa, “I’n menm met dezir pour viv pour touzour dan zot leker.”—Eklezyast 3:11.\nMe, an realite, imen pa viv pour touzour. Alor, kwa ki’n al mal? Deplis, eski Bondye in fer okenn keksoz pour aranz sa sityasyon? Larepons ki Labib i donnen i ankourazan e i dir nou bokou lo akoz Zezi ti soufer e mor.\nKWA KI’N AL MAL\nSa trwa premye sapit dan liv Zenez dan Labib i dir nou ki Bondye ti met devan sa premye koup imen, Adan ek Ev sa posibilite pour viv pour touzour e dir zot ki zot ti pou bezwen fer pour ki sa i vin vre. Apre, sa resi i eksplike ki mannyer zot pa ti obei Bondye e perdi sa sans pour viv pour touzour. Sa zistwar i ganny rakonte dan en fason senp, sitan senp ki bokou i deswit dir ki i en vye zistwar ki pa’n arive. Me liv Zenez i donn laprev ki i en dokiman istorik e vre. *\nLefet ki Adan ti dezobei ki rezilta sa in anmennen? Labib i reponn dan sa fason: “Pese in antre dan lemonn par en sel zonm [Adan], e pese in anmenn lanmor, e lanmor in pas avek tou dimoun, parski tou dimoun in konmet pese.” (Romen 5:12) Par son dezobeisans, Adan ti fer pese. Alor i ti perdi sa sans pour viv pour touzour e finalman mor. Konman son bann desandans, nou’n erit pese. An rezilta nou tonm malad, vin vye epi mor. Sa leksplikasyon lo akoz nou mor i annakor avek sa ki bann syantis in dekouver konsernan serten karakteristik ki nou’n erite avek nou paran. Eski Bondye in fer okenn keksoz pour aranz sa sityasyon?\nKI BONDYE IN FER\nWi, Bondye in fer bann laranzman pour redonn nou sa ki Adan in perdi pour tou son bann desandans, sirtou sa posibilite pour viv pour touzour. Ki mannyer in fer sa posib?\nLabib i dir dan Romen 6:23 ki, “rekonpans pour pese i lanmor.” Sa i vedir ki konsekans pese i lanmor. Adan ti fer pese e alor i ti mor. Pareyman, nou fer pese e nou osi nou mor, menm si nou pa responsab pour sa fot. Alor Bondye lanmour, i’n anvoy son Garson pour pey pour nou pese. Ki mannyer sa i marse?\nLanmor Zezi i ouver semen pour viv ere pour touzour\nVi ki premye zonm Adan ki ti parfe ti anmenn pese ek lanmor lo nou atraver dezobeisans, i ti bezwen en lot zonm parfe e obeisan ziska lanmor pour liber nou avek pese. Labib i eksplik li dan sa fason: “Parey ki bokou in vin peser par dezobeisans en sel zonm, demenm lobeisans en sel zonm pou zistifye bokou dimoun.” (Romen 5:19) Zezi ti sa “sel zonm.” I ti kit lesyel, vin en zonm parfe * e mor dan nou plas. Sa in fer li posib pour nou annan en bon relasyon avek Bondye e reganny sa sans pour viv pour touzour.\nAKOZ ZEZI TI SOUFER E MOR\nAlor, akoz i ti neseser pour Zezi mor pour fer sa posib? Eski Bondye Tou Pwisan pa ti pou’n senpleman kapab pas en lalwa ki ti pou permet desandans Adan viv pour touzour? Sirman i annan sa pouvwar pour fer li. Me si i ti fer sa, i ti pou pe rezet son prop lalwa ki i’n met an plas ki dir ki rekonpans pese i lanmor. Me sa pa ti en senp lalwa ki kapab ganny met de kote oubyen sanze pour son byennet personnel. I vreman enportan pour vre lazistis.—Psonm 37:28.\nSi Bondye ti’n rezet son lazistis dan sa moman, dimoun ti pou kapab mazinen ki i ti pou kapab fer sa ankor dan lezot sityasyon. Par egzanp, eski i ti pou zis pour li swazir lekel parmi desandans Adan ki kalifye pou ganny lavi eternel? Eski nou ti pou annan konfyans dan li ki i ti pou gard son promes? Par reste atase avek son lazistis pour sov nou, sa i donn nou lasirans ki i pou toultan fer sa ki byen.\nAtraver sakrifis lanmor Zezi, Bondye in donn nou sa loportinite pour viv pour touzour dan Paradi lo later. Remark parol Zezi dan Zan 3:16: “Bondye in telman kontan lemonn ki i’n donn son sel Garson, pour ki nenport ki, ki krwar dan li, pa pou mor, me i a ganny lavi eternel.” Lanmor Zezi i pa selman en fason ki Bondye i demontre vre lazistis me pli enportan, i demontre son gran lanmour pour bann imen.\nMe akoz Zezi ti bezwen soufer e mor dan bokou douler parey i dekrir dan bann Levanzil? Lefet ki i ti pare pour fer fas avek bann gro difikilte, Zezi ti rezet enn fwa pour tou lakizasyon Satan ki imen pa pou reste fidel avek Bondye ler zot pe fer fas avek bann gro problenm. (Zob 2:4, 5) Lakizasyon Satan ti pou’n kapab paret vre apre ki i ti’n enfliyans sa zonm parfe Adan pour fer pese. Me Zezi ki ti egal avek Adan ti reste obeisan menm ler i ti pe fer fas avek bann gro soufrans. (1 Korentyen 15:45) Sa i montre ki Adan ti pou kapab obei Bondye si i ti anvi fer li. Par andir bann difikilte, Zezi in kit en legzanp pour nou swiv. (1 Pyer 2:21) Bondye ti rekonpans son Garson pour son lobeisans parfe, par donn li lavi imortel dan lesyel.\nKI MANNYER OU KAPAB BENEFISYE\nLanmor Zezi ti vreman arive. Semen pour lavi eternel i ouver. Eski ou ti a kontan viv pour touzour? Zezi i dir nou ki nou bezwen fer, par dir: “Ou’n donn li pouvwar lo tou dimoun pour donn lavi eternel tou bann ki ou’n donn li. Savedir ki zot konn ou konman sel vre Bondye, ek Zezi-Kri ki ou’n anvoye.”—Zan 17:2, 3.\nBann ki’n pibliy sa magazin i envit ou pour aprann plis konsernan Zeova sa vre Bondye ek son Garson Zezi Kri. Temwen Zeova dan ou rezyon ti pou kontan ed ou. Ou osi kapab ganny bann bon lenformasyon si ou al lo nou sit enternet, www.jw.org.\n^ par. 8 Vwar “The Historical Character of Genesis,” dan Insight on the Scriptures, Volim 1 paz 922, pibliye par Temwen Zeova.\n^ par. 13 Bondye ti transfer lavi son Garson dan vant Mari e ti protez li avek lespri sen kont lenperfeksyon Mari.—Lik 1:31, 35.\nKontinyen “Fer sa”\nSa zour swar avan ki Zezi ti donn son lavi, i ti zwenn avek son bann zapot fidel e i ti demann zot pour komemor son lanmor. I ti dir zot: “Fer sa an mon memwar.” (Lik 22:19) Temwen Zeova partou dan lemonn i zwenn ansanm tou le-z-an pour obei sa lord konsernan komemorasyon lanmor Zezi. Lannen pase, 19,862,783 ti asiste sa levennman.\nSa lannen, Memoryal lanmor Zezi i tonm Merkredi le 23 Mars apre soley kouse. Ou, ou fanmir ek zanmi zot ganny kordyalman envite pour asiste e ekout en diskour baze lo Labib. Sa diskour pou eksplike akoz lanmor Zezi i sitan enportan e ki mannyer i kapab benefisye ou. Sa levennman i gratwit. Pour napa okenn laket. Silvouple demann bann Temwen Zeova dan ou rezyon pour dir ou ler ek landrwa kot Memoryal pou ganny fer. Oubyen ou kapab al lo nou sit, www.jw.org.\nRanson i pli gro kado Bondye\nKisisa en ranson? Ki mannyer ou kapab benefisye avek ranson?


Ekiz en San Salvador, El Salvador | Páginas Amarillas\nEkiz en San Salvador, El Salvador | 2 resultados\n1. Ekiz San Salvador - San Salvador\n2. Ekiz San Salvador - San Salvador


Speech By President James A Michel On The Ocassion Of The Launching Of "Carnaval International De Victoria" Friday 4 March, 2011\nON THE OCASSION OF THE LAUNCHING OF\n"CARNAVAL INTERNATIONAL DE VICTORIA"\nChers amis venus de l’étranger,\nQuel plus bel endroit au monde pour fêter en liesse la fusion des cultures et des races, l’exubérance de la joie-de-vivre, l’art de vivre en harmonie avec l’environnement, la tolerance, la paix et l’unité? C’est Victoria! Victoria - capitale du monde créole. Victoria, ville de paix et de partage. Victoria, merveilleuse ville métisse, ville de générosité et de chaleur humaine! Notre ville vous accueille tous chaleureusement - en particulier nos amis venus de loin. Je vous remercie de votre presence et de votre participation. Le Carnaval international de Victoria est la vitrine de quelques elements de notre culture et de notre patrimoine que nous souhaitons partager avec vous. Merci a vous de nous faire partager les vôtres. Soyez bienvenues a Victoria et profitez-en de notre hospitalité créole.\nThe Carnaval International de Victoria is the perfect encapsulation of the "Seychelles Brand". The "Seychelles Brand" is a bridge between civilisations and cultures. It is a reflection of our social cohesion, our customs and values, our harmony and unity as a people of diverse origins. It showcases our nation as a true melting-pot of cultures, and a truly unique place. It is what distinguishes us from others as a tourism destination. The Seychelles Brand is the vision I had in mind when I took over the portfolio for tourism. A vision to diversify our tourism products so that our people can reap more benefits from the industry. We are indeed reaping more benefits from this industry. Credit for this goes to Mr. Alain St Ange and to all his staff in the Seychelles Tourism Board, to all the stakeholders in the industry: the hoteliers, the airlines, the waiters and waitresses, the chambermaids, the taxi drivers, the providers of services etc. To you all, I say thank you and congratulations!\nThe Carnaval International de Victoria provides us with this excellent opportunity to show to the world not only what we are, but also what we have to offer as a tourism destination: the natural warmth and heartfelt welcome of a people who still live close to their roots; the social stability and concord we enjoy, and the spontaneity and irrepressible joie de vivre of our island-style way of life. It is also an opportunity for us to carry our tourism industry into the domestic arena and allow Seychellois the chance to interact with the carnival participants and enjoy to the full the spectacle that they have brought to our shores. This underscores our conviction that our tourism industry can only really prosper if it first engages the fullest understanding, support and participation of our people.\nVreman, sa dikton "lemonn i en vilaz globaz" i pran tou son sinnyifikasyon ozordi, a-traver Karnaval Enternasyonal Viktorya! Regard otour nou: nou vwar tou sa bann dimoun sorti dan tou le kat kwen lemonn ki’n vin partaz bann eleman for zot kiltir ek zot patrimwann avek nou. Lo nou kote, nou pe fer parey, e sa, avek bokou lafyerte. Nou annan bokou pour nou partaze: nou kiltir kreol, nou linite nasyonal e nou larmoni dan tou nou diversite koman en nasyon - e ki bokou, dan sa monn tirbilan i anvye.\nNou enn pti pei, me nou’n akonpli bokou, e nou pou akonpli ankor bokou plis a-traver sa ki pli sakre pour nou: nou linite nasyonal! Se sa nou pli gran larises, nou byen pli presye. Annou touzour prezerv li. Annou - a-traver Karnaval Enternasyonal Viktorya - valorize non selman nou kiltir, nou patrimwann, nou zwa-de-viv, me osi nou linite nasyonal. Nou Karnaval i anmenn lemon ver Sesel. I osi anmenn Sesel ver lemon. Annou profit sa lokazyon pou partaz avek lemon antye tou sa ki nou annan de-meyer koman en pti nasyon dan sa vilaz imans global.\nAnnou, nou tou, partisip dan lazwa, dan lape e serenite dan sa gran levennman. Annou, nou tou, fer sa Karnaval vin en lokazyon inoubliab. Annou, nou tou, ouver nou leker anver nou zanmi etranze ki isi avek nou, e ofer zot nou lospitalite kreol. Annou, nou tou ansanm, ini dan patriotizm e dan linite nasyonal, pou fer Karval Enternasyonal Viktorya, vin en sikse retantisan. Annou fer li en sikse pour Sesel. En laviktwar pour Sesel!\nMon annan a-prezan gran plezir deklar ouver Karnaval Enternasyonal Viktorya.\nKi lazwa, lape, larmoni i rennyen isi Sesel e dan lemonn antye. Ki laviktwar pour Sesel i rezonnen partou dan Viktorya!


Minis pour ZaferEntern pa donn tou lareponslolensidan Lari Angar e noye Au Cap -Seychelles Nation\nMinis pour ZaferEntern pa donn tou lareponslolensidan Lari Angar e noye Au Cap |29 July 2021\nLetan i ti pe reponn en kestyonnotisprive lo sa lensidan Lari Angar le 14 Zilyet kot trwazonm ti ganny arete e aparamanapre ganny bate e menase par bannzofisyelapolis e osi militer zot dir ti pe abizzotpouvwar, e osi en kestyonirzanlo en lot lensidan kot en zennmadanm ti noye Au Cap le 18 Zilyet, Minis pour ZaferEntern, Errol Fonseka, ti dir i pa konfortab pour reponn tou kestyonkonsernan sa de lensidan.\nSetedirizanlopozisyon Sebastien Pillay ki ti’ndemannMinis Fonseka pour premyermandonn Lasanble en leklersismanlokonteni en kominike e en leksplikasyonsenplolentansyon sa kominike ki lapolis ti fer sorti lo sa lensidan le 14 Zilyet e konfizyon ki ankoregzistelokonteni sa kominikeensi ki reaksyon e konsernpiblik.\nMinis Fonseka ti reponn ki lapolis ti konfirmen dan en premye kominikelapres ki trwagarson dan zotvenntenn lannen ti pe fer en lakizasyonakoz sa lensidan. Lapolis ti pe esperzotkonplent formel, dan form en stetment, pour konmans en lenvestigasyon.\nDapre sa trwazennonm, bann zofisyelapolis e militer ti fouylozot, bat zot e menas zotavekfizi.\nLapolis ti pibliy en dezyenmkominike le 20 Zilyet kot laforslapolis ti dir ki zotti’nresevwarstetment sa trwakonplenane ki lapolis pe entansifye son zefor an relasyonavek bann krim tel konmantranzanksyon drog ilegal dan pei.\nSa kominike ti azoute ki sa loperasyon ki ti fer Lari Angar ti legal e ki laforslapolis pa pe devwaldetay sa loperasyon.\nLapolis ti esplike ki i pou fer sa bann loperasyonkonzwenttanzantan pour konbatsirtoufleo drog e lezotkrim ki pe detri lasosyete.\nMinis Fonseka ti esplik Lasanble ki lobzektif en kominike i pour asire ki manmpiblik i reste okouran tou an respektan bann lenformasyonsansib ouswa konfidansyel.\nOnorab Pillay ti note ki menm si i respekte bann prosedirlapolis e rol pour zot fer zot travay, loperasyonlapolis ibezwen ganny fer anlinyavek bann provizyon nou Konstitisyon e bann prensipdemokrasi.\nDan son kestyonsiplemanter, Onorab Pillay ti demannMinis Fonseka akoz ki lapolispa pe reponnkestyonlo sa lensidanler bann konplent in note ki se pa zofisyelapolis ki ti zofisye primer sa ka me ti sipozeman bann zofisye ki ataseavek State House.\nI ti osi demande akoz ki plaknimerolo bann transpor ti enplikedan sa loperasyon ti ganny sanze.\nMinis Fonseka ti esplike ki laforslapolispa pe reponnkestyonlo salensidanakoz tou loperasyonvizavisivilyen ki ganny fer dan pei, i ganny konmande parkomisyonnerlapolis.\nMinis Fonseka ti note ki i pa pou kapab ni reponnlo bann size operasyonnel ni lo bann alegasyon.\nI ti azoute ki i pa pou kapab reponn bann tel kestyon dan piblik.\nMinis Fonseka ti repet menm zafer an relasyonavekkestyonirzanOnorab Pillay konsernan en en aksidanbato ki tiariveDimans le 18 Zilyet dan zanmerant Au Cap kot en madanm in regretablemanperdi son lavi.\nDan sa ka, Minis Fonseka ti esplike ki i pa santi li konfortab pour reponnkestyonlo en lensidanki’nokazyonnlanmor en dimounespesaylman vi ki son fanmiri ankor an dey.\nOnorab Pillay ti pe demannMinis Fonseka dan ki sirkonstans sa madanm ti ganny anvlope dan en tapi blan.\n«Tapi ti sorti dan lanbilans me vreman mon santi mwan gos pour kontinyen koz lo sa lensidan a se moman la kot i annan son frer ek son ser ki dan lapolis, tousala. Nou pa kapab fer sa, nou pa kapab ekspoz sa sitiasyon e mon santi mwan gos pour koz lola. Mon pa anvi me mon a fer komisyonnersirkil sa rapor, me i pa byen pour fer sa dan Lasanble kot tou dimoun pe ekout nou,» i ti dir.\nMe toudmenm i ti reponnkestyon lo si marine policeoubyenlaplisregilye ti tarde pour ariv kot sa lensidanti’narive.\nMinis Fonseka ti dir lapolis pa ti tarde e ti pran 6 a 7 minit pour marine policearive.\nAmendments to public persons declaration of assets approved by National Assembly |23.09.2021\nFour redundancies and two redeployments at NSC, Minister Zialor clarifies |23.09.2021\nAssembly approves R303 million supplementary budget estimate |23.09.2021\nMinister Fonseka takes questions on law enforcement, the war on drugs, and FCIU seizures |22.09.2021\nAssembly approves second Anti-Corruption amendment Bill |22.09.2021


War3 Tournament peppelapuke 5 381\nPoll: Illidan: Good/Evil? ( 1 2 ) Thorn 40 1,615\nMass Carriers ( 1 2 ) lost 57 1,441\nHumans: Too much magic/anti-magic? ( 1 2 ) Tall Dark Handsome 36 1,438\nOrc Experts... Simplistic? Gaggin 25 1,016\nTroll Shadow Hunter, Full Coverage Calibur 13 1,044\nBlood elf spell breaker blade... Starik 5 811


Nouveau projet wifi pour San Francisco, Google bis ??? | Tech4buziness - Fr\n← 10 raisons pour utiliser Twitter (ou les 10 façons de l’utiliser)\nConnaissez vous Industry Standard ??? →


admin – Mas Otomasyon\n+90 (258) 241 43 48\nSaraylar Mah. Ahi Sinan Cad.\nNo: 30 Merkezefendi / DENİZLİ\nTel: 0 (258) 241 43 48


FARAH troubled in Dardanelles\nPosted in Accidents by Mikhail Voytenko on Aug. 29, 2016 at 03:38.\nGeneral cargo vessel FARAH suffered mechanical failure shortly after entering southern Dardanelles in the evening Aug 28, vessel was brought to anchor on Kumkale anchorage. At 0300 UTC Aug 29 vessel remained at anchor. FARAH is en route from Famagusta, Northern Cyprus, to Tuzla, Turkey.\nLocation Adriatic Sea, AL


Comprar alesis nitro kit mesh. Precios tienda online, Barcelona, Mataró o Vic.\nComprar alesis nitro kit mesh. Precios tienda online, Barcelona, Mataró o Vic.